**MANÓFALVA ÓVODA**

**NEVELÉSI PROGRAM**

 **T A R T A L O M J E G Y Z É K**

**Az óvoda adatai 2**

1. **Bevezető 3**
	1. Helyzetkép az óvodáról 4
		1. Az óvoda környezete 5
		2. Az óvoda nevelőmunkája 5
		3. A személyi – tárgyi feltételrendszer elvei 6
	2. Programunk alapelve 6
	3. Gyermekképünk 8 **2.A programunk globális célrendszere 9**

2.1. Alapvető céljaink 9

2.2. Általános nevelési feladataink 9

**3. A nevelés kerete 11**

3.1. Egészséges életmód alakítása 11

3.2. Az érzelmi és értelmi nevelés és társas kapcsolatok 14

3.3. Program ajánlott napirendje 16

**4. A program tartalmi kerete 18**

4.1. Hagyományőrzés 18

**5. A program tevékenységformái 21**

5.1. Játék 21

5.2. Játékba integrált tanulás 27

5.3. Vers, mese, Szini Ovi /dramatikus játék/ 29

5.4. Ének, énekes játékok, zenehallgatás, Zene Ovi 31

5.5. Rajzolás, mintázás, kézimunka 34

5.6. A mozgás, mozgásos játékok 36

5.7. A környezet tevékeny megszerettetése 39

5.8. Munkajellegű tevékenységek 42

**6. Gyermekvédelmi munka az óvodában 44**

**7. Sajátos nevelési igényű, fejlődési ütemükben eltérő gyermekek nevelése 45**

**8. A partnerkapcsolatok intézményi rendszere és azok működése 46**

8.1. Az óvoda és a család 46

8.2. Az óvoda és az iskola 47

8.3. Az óvoda és a közművelődési intézmények 47

8.4. Az óvoda egyéb kapcsolatai 47

**9. A program alkalmazását segítő óvodai dokumentumok 48**

**10. Érvényességi rendelkezések 48**

**11. Legitimációs záradék 47**

**12. Felhasznált szakirodalom 48**

**13. Egyetértési Nyilatkozat 49**

1. sz. melléklet - Nevelőtestületi értekezlet
2. sz. melléklet - Szülői hozzászólások

**AZ ÓVODA JOGI STÁTUSA, ADATAI**

**Az óvoda neve, székhelye**: Manófalva Magánóvoda

 2330 Dunaharaszti, Toldi M. u. 7.

**Telefonszáma:**  06 20 9865 787

**E-mail:**  info@manofalvaovoda.hu

**Az óvoda alapítója és tulajdonosa**:

Az óvoda tulajdonosa: Németh Mária

**Az alapítás éve**: 1999. szeptember

**Az óvodafenntartója**: „Manófalva Óvoda” Nonprofit Kft.

2330 Dunaharaszti Toldi M.u. 7

**Az intézmény működési területe:** Dunaharaszti város közigazgatási területe és az

 igény alapján a környező települések

 **Alapító okirat száma** : 7955/2009

**Engedélyezett férőhelyek száma**: Óvodai ellátás: 25 fő

 Étkeztetés: 25 fő

**Az intézmény típusa**: Magánóvoda

**Az óvoda vezetője: Németh Mária**

**Törvényességi felügyelet**: Dunaharaszti város jegyzője

**Az intézmény tevékenységei**:

Ellátandó alaptevékenység: Óvodai nevelés

Az intézmény jogállása: Önálló jogi személy

3

1. BEVEZETŐ

Dunaharaszti első magánóvodája, alapítója „ Manófalva Óvoda” Nonprofit Kft.

Az óvoda 11 éve működik.

A tulajdonos azzal a céllal alapította a magánóvodát 1999-ben, hogy a 3-7 éves gyerekek derűs, ésszerű, egész napos óvodai együttlétet élhessenek át.

1999. nyarától a Helyi Nevelési Program /Zilahiné: Játékkal-mesével című programjának adaptációja/ iránymutatásai alapján dolgozik a nevelő testület.

Eddigi programunk alapelve az, hogy az óvodáskor nyelve: a játék és a mese.

Az utóbbi 1,5 – 2 évben a helyi program megvalósítása mellett olyan foglalkozásokat vezettünk be, ahol lehetőség van arra, hogy kipróbálja a gyermek mely művészeti terület iránt érdeklődik, miben tehetséges.

A művészet szeretete, ismerete esetleg valamelyik művészeti ág művelése már óvodás korban elkezdődik. Az esztétikum nagyon korai életkorban hat a kisgyermekre.

E gondolat jegyében kívánjuk nevelőmunkánkkal felhívni a szülők figyelmét is a művészeti nevelés fontosságára.

A Helyi Nevelési Programunkat a művészeti nevelés előtérbe helyezésével kívánjuk bővíteni, melyben a művészeti nevelés eszközeivel segítjük a gyermekek személyiségének teljesebb mértékű kibontakoztatását.

Szigetszentmiklós, 2011. május 15.

 Németh Mária

 óvodavezető

4

* 1. **HELYZETKÉP AZ ÓVODÁNKRÓL**
		1. Az óvoda környezete

Az óvoda Dunaharaszti központi részén egy családi házában működik, 160 négyzetméteren.

A gyermekek nagy része Dunaharasztin lakik, de a környező településekről /Szigethalom, Halásztelek, Alsónémedi, Soroksár/ is járnak hozzánk gyerekek.

A felgyorsult életritmus és az átalakult értékszemlélet következtében a családok nagyobb igényt támasztanak a gyermekükkel foglalkozó intézménnyel szemben.

A művészeti tevékenységek rendkívül sokrétűek, összetettek és komplex jellegűek. Ide tartozik a mese, vers, ének, tánc, a játék, mozgásművészet, a dramatizálás, a drámajáték, a festés, barkácsolás, valamint a környezet esztétikája is. A gyermekek nevelését, gondozását színvonalas tárgyi feltételek mellett, esztétikus, inger gazdag környezetben valósítjuk meg. Arra törekszünk, hogy a gyerekeket jó minőségű, igényes berendezések, játékok, eszközök vegyék körül. Egy szépen berendezett csoportszoba, az óvoda esztétikussága és harmóniája komoly hatást gyakorol a gyermekre, szülőre egyaránt.

**Így a nevelés során a fő hangsúlyt – a művészeti nevelés változatos eszközeinek alkalmazásával az erkölcsi-esztétikai-intellektuális, testi harmónia és érzelmek fejlesztésére fordítjuk.**

* + 1. Az óvoda nevelőmunkája

A Manófalva Óvoda arculatát alapvetően meghatározza a családias, otthonos légkör, a gyermekközpontúság, a sokoldalú képesség- és készségfejlesztés. Az intézményünkben folyó nevelőmunka sikeressége leginkább abban gyökeredzik, hogy az itt dolgozó óvónők, dajkák legfontosabb feladatuknak azt tartják, hogy a gyermekekkel megszerettessék az óvodában zajló életet, hogy a hozzánk járó gyerekek jól érezzék magukat, szeressenek hozzánk járni, testileg, lelkileg és szellemileg egyaránt jól fejlődjenek.

Alapvetően fontosnak tartjuk a szülőkkel, mint partnereinkkel való folyamatos együttműködést /ezt segíti a péntekenként délelőtt szervezett „közös játszóház a szülőkkel”, ahol együtt sütünk, vagy készítünk valamilyen szép tárgyat a szülőkkel/, véleményük és elégedettségük nyomon követését, valamint folyamatos tájékoztatásukat.

A gyermekek személyiségének alakítása során igyekszünk kiemelt hangsúlyt fordítani az erkölcsi-esztétikai-intellektuális érzelmek fejlesztésére.

A „művészeti nevelés” sokszínűsége, hangsúlyozott szerepe ehhez igen nagy segítséget nyújt.

A művészeti nevelés részeként rendszeressé váltak a közös színházlátogatások. Óvodapedagógusaink is szívesen készítenek bábokat, jeles ünnep alkalmából énekelnek,

5

báboznak. Kiemelten fontosnak tartjuk a magyar néphagyományok ápolását, tárgyalkotó tevékenységek során gyakran készítenek ezzel kapcsolatos egyszerűbb tárgyakat is.

Az ábrázoló tevékenységre az egész nap folyamán lehetőségük van a gyermekeknek, ezt teljes mértékben elősegíti a csoportokban kialakított ábrázoló-sarok. Igyekszünk minél jobb minőségű és változatos anyagot biztosítani az egyes technikák elsajátítására.

A szülők igényei szerint alaptevékenységünket különböző foglalkozások szervezésével egészítjük ki /pl.: úszásoktatás, lovaglás, ritmikus gimnasztika, Színi Ovi, Zene Ovi /- hetente 1 – 1 alkalommal.

* + 1. A személyi-tárgyi feltételrendszer elvei

**Személyi feltételeink:**

Intézményünkben 2 óvodapedagógus dolgozik, a nevelőmunkát az óvoda teljes nyitva tartása alatt óvodapedagógusok végzik. A gyermekcsoport életét óvodapedagógus irányítja.

3 dajka és egy kisegítő segíti az óvodai csoportok mindennapjait.

Az óvoda minden dolgozója aktívan részt vesz a közösségi élet és az egészséges életmód szokásainak megtervezésében, elemzésében, értékelésében.

Az óvodapedagógusok munkáját a zenetanár, logopédus, pszichológus, gyógy- és fejlesztő pedagógus segíti.

**Fontos feladat:**

Valamennyi óvodapedagógusunk legyen képes legalább egy művészeti ágban magas szinten, kellő kreativitással és beleélő képességgel közvetíteni az esztétikai értékeket.

**Tárgyi feltételeink:**

Az épület 2 óvodai csoport ( 55 m2 és 35m2 ) praktikus elhelyezését biztosítja. Tartozik hozzájuk gyermeköltöző, gyermekmosdó, irodai és fejlesztőszoba, felnőtt öltöző és mosdó,

melegítőkonyha, közlekedők. Belső elrendezése megfelel a gyermekek életkori sajátosságainak. Tágas, napfényes csoportszobák, mosdók állnak a gyermekek rendelkezésére.

A dolgozóink ügyességét, ízlését dicséri a közös helyiségek /öltözők, mosdó/ és a csoportszobák belső kialakítása.

Játékeszközeink szépek, esztétikusak, sok a fejlesztő játék. Tornaszereinket tudatosan, átgondoltan válogattuk össze, így gyermekeink nagy mozgásának fejlesztéséhez minden eszköz a rendelkezésükre áll.

Az udvarunk rendkívül jó adottságokkal rendelkezik, hinták, homokozók, fedett terasz biztosítják a gyermekek játékát. Növényzete változatos, a természetes anyagokból készült kerti játékok maximálisan kielégítik a gyermekek igényeit.

A hasznos udvar mérete 800 m2.

**6**

**A meglévő eszközeink és helyiségeink biztosítják a művészeti nevelés programjában leírtak megvalósítását:**

* meseszőnyeg, mesekígyó, mesebőrönd, meséhez használt eszközök és bábok elhelyezése a csoportszobákban,
* változatos hangszerek, népi hangszerek, gyermekek,óvónők által barkácsolt ritmushangszerek,
* képalakításhoz, különböző technikák alkalmazásához szükséges eszközök,
* plasztikai munkákhoz agyag, gyurma, fadarabok, termések, magok, kavicsok, szövőkeretek, fonalak,
* esztétikus élősarok, a természet kincseinek gyűjteményével, terráriummal és akváriummal,
* az udvaron elkülönített rész, ahol énekes játékokat, dramatikus játékokat, bábjátékokat játszhatnak a gyermekek,
* különböző kézi szerek a zenés-mozgásos percekhez, pl.: labda, babzsák, kisebb-nagyobb karika, rövidebb-hosszabb szalag, bot, különböző színű kendők, zászlók.

7

* 1. **PROGRAMUNK ALAPELVE**
* Változatos művészeti tevékenységeken keresztül szeretetteljes, biztonságérzetet adó, érzelemgazdagság megteremtése.
* Gyermekközpontúság.
* Gyermeki tartás, önállóság fejlesztése.
* Egészséges öntudat kialakítása és önmegvalósítási lehetőségek biztosítása.
* A gyermekek mindenek felett álló érdekének érvényesítése.

**Kiindulási pontjaink:**

Minden gyermek a saját képességrendszerének figyelembe vételével nevelhető, fejleszthető. A vegyes életkorú csoport előnye, hogy a társas kapcsolatokon keresztül nevelik a nagyobbak a kisebbeket, a felnőttek a gyerekeket.

A felnőttek tetteikkel sugározzák a feltétel nélküli szeretetet, s azt, hogy „Tisztellek Téged, fontos vagy nekem, csakis Rád figyelek és segítek Neked, ha szükséged van a segítségemre.”

Minden gyermek ismerje és tudja meg értékeit. A gyermek megismerése, értékeinek kihangsúlyozása, hiányosságainak feltérképezése, fejlesztése úgy, hogy a gyermek el tudja fogadni a segítséget.

* 1. **GYERMEKKÉPÜNK**

**Célunk:** A gyermekek alapvető jogainak és szükségleteinek figyelembevételével olyan szeretetteljes nevelés biztosítása – az eltérő fejlettség elfogadása mellett -, melynek következtében a gyermekeink rendelkeznek az alábbi tulajdonságokkal:

* vidámak, tudnak nevetni, felfedezni, csodálkozni,
* érzelmileg gazdagok, kiegyensúlyozottak,
* figyelmesek, egymás és a felnőttek segítségét el tudják fogadni,
* kreatív gondolkodás jellemzi őket,
* kitartóak, önállóak,
* testileg edzettek.

 **1.4 ÓVODAKÉP**

Két óvodai csoportunk biztosítja a gyermekek elhelyezését. Egy kis csoport és egy vegyes csoport, pedagógusai és dajkái nevelik, gondozzák és fejlesztik gyermekeinket,

egy családias, nyugodt, élmény gazdag és biztonságos környezetben.

8

1. **PROGRAMUNK GLOBÁLIS CÉLRENDSZERE**
	1. **ALAPVETŐ CÉLJAINK**
* Az óvodások nyugodt, élményekben gazdag, harmonikus fejlődésének elősegítése a magasabb rendű érzelmek kibontakoztatásával, az életkori és egyéni sajátosságok figyelembevételével.
* Sokoldalú képességfejlesztés segítségével a személyiség fejlődésének biztosítása, elősegítése.
* Komplex élmények biztosításával erős érzelmi kötődés kialakítása a gyermekek és a művészetek között.
	1. **ÁLTALÁNOS NEVELÉSI FELADATOK**

Az óvodások testi, lelki szükségleteinek kielégítése az erkölcsi-szociális, az esztétikai és az intellektuális érzelmek differenciálódásával.

**Az erkölcsi-szociális érzelmek alakításának feladatai:**

* Érzelmi biztonságot nyújtó, bizalmas, szeretetteljes, nyugodt, családias légkör megteremtése.
* Olyan óvodai élet megszervezése, melyben sok a közös élmény, a közös tevékenység. A közös együttlétek, szimbólumok erősítsenek meg olyan erkölcsi tulajdonságokat, mint az együttérzés, figyelmesség, segítőkészség, önállóság, önfegyelem, pontosság, szorgalom, kitartás, állhatatosság, szabálytartás, a közösen végzett munka öröme, önzetlensége.
* A mindennapi testi-lelki edzés lehetősége fejlessze a gyermekek erőnlétét, alkalmazkodó képességének fejlődését, testi harmóniájának kialakulását.
* A gyermekek – gyermek, felnőtt – gyermek viszonyában mutatkozó pozitív érzelmi töltés segítse a konstruktív együttműködő, társas kapcsolatok kialakulását, az egészséges önérvényesítést, önértékelést. A gyermek legyen képes a környezetben lévő emberi kapcsolatokban észrevenni a jót és a rosszat.
* Önmaguk és mások szeretetére, tiszteletére, megbecsülésére nevelés.
* A szociális érzékenység kialakulása segítse a másság elfogadását.
* Az érzelmekre épülő kapcsolatteremtő képességek, annak megerősítése segítse a barátkozást, tegye lehetővé, hogy minden gyermek megtalálhassa helyét, szerepét a csoportban.

**Esztétikai érzelmek alakításának feladatai:**

* Egyéni igények figyelembevételével esztétikus, higiénikus gondozás biztosítása.
* Harmonikus, esztétikus, összerendezett mozgás fejlődésének elősegítése.
* Az egészséges, esztétikus környezet biztosítása segítse a szépérzék kialakulását, Az ízlésformálás jelenjen meg az óvoda mindennapjaiban, a természetben, tárgyi-, társadalmi környezetben egyaránt.
* A művészeti tevékenységekhez kapcsolódjanak rácsodálkozási élmények, s ez által a gyermekekben erősödjön az élmény-befogadó képesség.
* Képesek legyenek a tárgyi-emberi-természeti környezetben észrevenni a szépet és a csúnyát.

9

* Az esztétikai élmények legyenek alkotói és formálói a gyermekek esztétikai ítéletének.

**Az intellektuális érzelmek alakításának feladatai:**

* Az intellektuális érzelmek megjelenése segítse az érdeklődés felkeltését, a tanulási vágy kialakulását, a szűkebb-tágabb környezet nyitott, érzékeny befogadását.
* A gyermekek kíváncsisága, utánzási kedve fejlessze az értelmi képességeket, - az érzékelést, észlelést, emlékezetet, képzeletet, gondolkodást – különös tekintettel a kreativitásra.
* A kíváncsiságot felkeltő tevékenységek során szerzett tapasztalatok folyamatos feldolgozása fejlessze az egyszerű gondolkodási műveletek alkalmazását, ismeretek emlékezetben tartását.
* Az érzelmi alapigények biztosítása – biztonságérzet, szeretetérzet, védettségérzet – segítse a gyermekeket abban, hogy érzéseiket, gondolataikat szóval, mozgással, vagy vizuális eszközök segítségével szabadon kifejezhessék.
1. **A NEVELÉS KERETE**
	1. **EGÉSZSÉGES ÉLETMÓD ALAKÍTÁSA, KÖRNYEZETTUDATOS NEVELÉS**

Az egészséges életmódra nevelés célja: a gyermekek egészséges életviteligényének alakítása, testi fejlődés elősegítése.

**Az óvodapedagógus feladatai:**

* A gyermekek gondozása, testi szükségleteik, mozgásigényük kielégítése.
* A gyermekek egészségének védelme, edzettségének biztosítása.
* A gyermekek fejlődéséhez szükséges egészséges környezet biztosítása.
* A szűkebb és tágabb környezet rendjének, tisztaságának megtartására nevelés.

**Tartalma:**

**A gyermekek gondozása, testi szükségleteik, mozgásigényük kielégítése:**

Az óvónő az óvodai felvételi után a gyermekekről anamnézist készít. Elsősorban a gyermekek testi szükségleteinek feltárására helyezze a hangsúlyt. A testi szükségletek kielégítése alapozza meg a gyermekek jó közérzetét, ami minden egyéb tevékenység végzéséhez szükséges. A növekedés, fejlődés üteme minden egyes gyermeknél másképpen alakul. Ezért folyamatos megfigyeléssel – testsúly, testmagasság, korcsoportnak megfelelő gyermekorvosi mérésekkel, valamint a DELACATO féle mozgásállapot szint méréssel segítjük az egyéni sajátosságok feltárását.

A gyermek gondozásának záloga az óvónő és a gyermekek meghitt, megértő viszonya, a természetes testközelség megléte. A gyermekek attól fogadnak el gondoskodást, aki őszinte, hiteles viselkedéssel közeledik hozzájuk, és tapintatot, elfogadást közvetít. Ilyen feltételek mellett ismerhetők meg a gyermekek igényei, családból hozott szokásai. Célunk a jó szokások megtartása, erősítése, nem megfelelőek korrigálása, újak kialakítása. Arra törekszünk, hogy

10

a gyermekek egyre önállóbban elégítsék ki szükségletüket. Az önálló testápolás, étkezés, öltözködés feltételeit az óvodába lépés pillanatától biztosítjuk.

A fejlődés egyik feltétele a táplálkozás, mely az elhasznált energiát pótolja és a további testépítést biztosítja. A gyermekek a napi négyszeri étkezéssel tápanyagszükségletük ¾ részét az óvodában kapják. A gyermekek étrendjét úgy alakítjuk ki, hogy kellően változatos és megfelelő tápanyag összetételű legyen.

Az egészséges táplálkozás érdekében minden délelőtt friss gyümölcsöt, vagy zöldséget fogyasztanak a gyermekek.

A testápolás a gyermekek tisztaságigényének kialakítását, egészségének megőrzését szolgálja. Megteremtjük a feltételeket a bőrápoláshoz, fogmosáshoz, hajápoláshoz, az orr

tisztán tartásához, a zsebkendő használatához, a WC használatához. Minden korcsoport fogat mos ebéd után és szükség szerint.

Az időjárásnak megfelelő öltözködés védi a gyermeket, ezért amennyiben szükséges, felhívjuk a szülők figyelmét arra, hogy az időjárásnak, a várható játéktevékenységnek megfelelő, praktikus, önállóan le- és felvehető ruhadarabokat hozzanak a gyermek számára.

A mindennapi szabad mozgás nélkülözhetetlen eleme az óvodai életünknek. A gyermekek a természetes nagymozgásokat, mozgáselemeket egyénileg gyakorolják a sokféle mozgásfejlesztő eszközön.

Emellett a mozgásos szervezett programok –lovaglás,úszás- jól szolgálják a gyermekek mozgáskoordinációjának fejlesztését.

Megfigyelő séták szervezésével is hozzájárulunk a gyermekek mozgásszükségletének kielégítéséhez.

A délutáni alvást, pihenést minden gyerek számára biztosítjuk. Az alváshoz tiszta levegőre van szükség, ezért lefekvés előtt alapos szellőztetéssel teremtjük meg a feltételeket. A nyugodt pihenés feltétele a csend, bizonyos bezártság. Elalvás előtti meséléssel és rituális szokással /álompor/ alapozzuk meg a gyerekek nyugodt pihenését. A gyermekeknek különböző az alvásigénye. A nem alvó /6-7 éves/ gyermekek alvási idejét azzal rövidítjük, hogy később fekszenek le pihenni , s ha végképp nem jön álom a szemükre, akkor csöndes tevékenységet végezhetnek, rajzolhatnak, képeskönyveket nézegethetnek.

 **A gyermekek egészségének védelme, edzettségének biztosítása:**

Az óvodában megbetegedett gyermeket fokozott gondoskodással, elkülönítve gondozzuk, míg szülei meg nem érkeznek. Ez feltétlenül fontos láz, hányás, kiütés, hasmenés, bőrpír, erős köhögés esetén.

**3-4 éves** gyermekeknél gyakran előfordul alvás közben, hogy bepisilnek. Ennek oka általában pszichés eredetű, ezért a leszoktató eljárások zömmel eredménytelenek. Tapintatos, szeretetteljes bánásmóddal és a szülőkkel való partneri, jó emberi kapcsolattal igyekszünk megszüntetni az okokat.

11

**4-5 éves** korban kialakuló alakváltozás, a hirtelen növekedés gyakran okoz hanyag testtartást. Ezért a szervezett mozgásos tevékenységek /Judo, foci, ritmikus gimnasztika/ segítenek a gerinc deformitások megelőzésében. A gyermekek egészséges életmódját úgy lehet biztosítani, ha minden nap edzési lehetőségük van. Erre a tornatermük és a jól felszerelt udvarunk elegendő teret biztosít. Minden nap – ha lehet kétszer is – a szabadban

tartózkodunk. Esős időben a zárt teraszon tartózkodás ad légfürdőzési lehetőséget a gyermekeknek.

Nyári időszakban a gyermekek fejlesztéséhez biztosítjuk a víz edző hatását. Jó idő esetén az óvoda udvarán zuhanyoznak, pancsolnak. Meleg nyári napokon a fűthető medencében próbálhatják úszó tudásukat.

A gyermekek fejlődéséhez, fejlesztéséhez szükséges egészséges környezet biztosítása:

Az óvoda feltételrendszere befolyásolja a gyermekek egészséges életmódjának szintjét. Az óvodai-nevelőmunkához jó alapot ad a Manófalva Óvoda gazdag tárgyi környezete. Az óvoda egyik legfontosabb fejlesztési tere az óvodaudvar. Ezért úgy alakítottuk az udvarunkat, hogy a gyermekek szinte az egész napjukat kint tölthetik.

Az udvaron van árnyékos és napos játszó rész. Füves, hatalmas homokos és betonos rész is. Az udvar esztétikai szépségét adja a sok virág, cserje. A mozgásfejlesztő eszközök különböző

típusú mozgásokhoz adnak lehetőséget. A labdás játékokhoz énekes – dramatikus játékokhoz megfelelő nagyságú terület áll a gyermekek rendelkezésére.

Kerti asztalokkal, padokkal biztosítjuk a kinti reggelizés, uzsonnázás és szükség szerinti ivás lehetőségét.

Az óvoda épületét a nevelési, fejlesztési feladatok megvalósításának figyelembevételével esztétikusan rendezzük be. A több funkciót betöltő csoportszobát alkalmassá tesszük a szabad játékra, a tevékenységek végzésére, az étkezésre, az alvásra és a pihenésre. A csoportszoba barátságossá, otthonossá, esztétikussá tétele az ízlésközvetítés miatt, valamint a gyermekek jó közérzetének biztosítása miatt is fontos. A természetes világítás kihasználása céljából az ablakot szabadon hagyjuk, alvásnál redőnyt használunk. Többféle tevékenységekhez alakítunk ki elkülönített csoportszoba részeket /félévenkénti-évenkénti változtatásokkal/.

Az öltözők berendezése, világítása, fűtése, szellőzöttsége biztosít minden feltételt a nyugodt vetkőzéshez, öltözéshez. Minden gyermeknek van külön ruha- és cipőtartó szekrénye vagy polca. Az öltözőben a dekoráció az évszaknak és az ünnepeknek megfelelően változik. Az egyik faliújságon megtalálható a gyermekekkel aktuálisan feldolgozott anyag /mese, vers, dalok/ több példányban. A másik faliújságon a gyermekek munkái díszelegnek /hetente, sokszor naponta más/. Két kis asztalon a 3 dimenziós gyerekmunkákat csodálhatják meg a gyerekek és szülők. A mosdóban megfelelő méretű eszközök segítik a szükségletek kielégítését. Minden gyermeknek van elkülönített törölközője, fogmosó felszerelése, fésűje.

12

**A fejlődés várható eredménye az óvodáskor végén:**

* Testápolási szokásoknak megfelelően a gyermekek teljesen önállóan,felszólítás nélkül tisztálkodnak, fogat mosnak, fésülködnek.
* A tisztálkodási eszközökre vigyáznak, helyére teszik azokat. Zsebkendőjüket önállóan használják köhögésnél, tüsszentésnél egyaránt. Önállóan eldöntik, hogy mennyi ételt fogyasztanak, önállóan töltenek vizet a kancsóból.
* Készségszinten használják a kanalat,villát, kést.
* Esztétikusan terítenek, higiénikusan étkeznek.
* Étkezés közben halkan beszélgetnek.
* Teljesen önállóan öltöznek.
* A ruhájukat esztétikusan, összehajtva a polcukra helyezik.
* A környezetükben igyekeznek mindenütt rendet tartani.
* Ügyelnek saját külsőjükre, melyben megjelenik a szépre, ízlésesre törekvés.

**A fejlődés várható eredményeiből és a program által meghatározott értékekből kidolgozott sikerkritériumok:**

* A gyermekek önállóságát teszi teljessé, hogy az óvodai élet egészébe biztosítjuk az étkezéshez az önkiszolgálást, ezzel erősítjük, hogy a gyermekek a saját szükségleteiket számukra legmegfelelőbb tempóban elvégezzék. Sikerkritérium az esztétikus terítés, a magabiztos, önálló eszközhasználat és az elfogyasztandó ételszükséglet pontos felmérése.
* Az óvoda külső esztétikus környezetének nevelőtestületi szintű megkomponálása, a termek egyedi jegyeinek megteremtése a színek, formák, textúra eszközeivel.
* A gyermekeknek minden nap biztosítjuk a mozgás lehetőségét. A mindennapos mozgást főként az udvaron végezzük. Minden esetben bemelegítő nagymozgásos gyakorlatokkal indítjuk a foglalkozást. Irányított és felügyelt eszközhasználat után lehetőség van a szabad nagymozgásos, játékos formációkra is.
* Fejlesztő testi foglalkozások szervezésével is /Judo, foci, ritmikus gimnasztika – mind heti 1 alkalommal/ fejlesztjük a gyermekek nagymozgását, esztétikus mozgásmintákat nyújtva és tanítva.
* Hetente legalább egy alkalommal „kiállítjuk” a gyerekek legújabb munkáit, az erre a célra felszerelt faliújságon, kihelyezett asztalokon.
	1. **AZ ÉRZELMI, ÉRTELMI NEVELÉS ÉS TÁRSAS KAPCSOLATOK**

A szociális és egyéni nevelés célja a gyermekek egyéni érdekeinek, tulajdonságainak, képességének kibontakoztatása a közösség által, a közösség normáinak érvényesítésével, a drámapedagógia lehetőségeinek esetleges alkalmazásával.

**Az óvodapedagógus feladata:**

* Érzelmi biztonságot nyújtó szeretetteljes, családias légkör megteremtése a beszoktatástól az óvodáskor végéig.
* A gyermek-gyermek, a felnőtt-gyermek pozitív érzelmi töltésű kapcsolatának kialakítása. Az érzelmekre épülő kapcsolatteremtő és megtartó képességek formálása, erősítése, a társas kapcsolatok létrehozása érdekében.

**13**

**Tartalma:**

**Az érzelmi biztonságot nyújtó szeretetteljes, családias légkör megteremtése a beszoktatástól az óvodáskor végéig:**

Az óvodáskorú gyermek jellemző sajátossága a magatartás érzelmi vezéreltsége. A személyiségen belül az érzelmek dominálnak, ezért elengedhetetlen, hogy a gyermeket az óvodában érzelmi biztonság, szeretetteljes, derűs légkör vegye körül. Kis óvodánk családias légkörében kialakul a gyermek érzelmi kötődése társaihoz, felnőttekhez egyaránt. Ez olyan alaphangulatot ad, ami kapcsolatteremtésre, cselekvésre, játékra ösztönöz. A gyermekek barátságos, otthonos élettere az épület jellegéből adódóan adott /családi ház az óvoda épülete/. A mindenkori átalakításokat, dekorációt /2-3 havonta változik/ az óvoda dolgozói együttesen tervezik meg és kivitelezik. A szülői és látogatói visszajelzések alapján egyértelművé vált számunkra, hogy a saját magunk és a gyermekek által készített díszítés, dekoráció otthonos jelleget kölcsönöz óvodánk számára. Időről időre készítünk a gyermekekről /óvodai tevékenység közben/ fényképeket, melyeket az öltözőben helyezünk el, minden gyermek neve alatt, cserélhető táblán.

A gyermekek szabadon mozoghatnak a csoportszobában, mosdóban, ezzel is fokozzuk az otthonosság érzését.

 Óvodai csoportunknak van **hagyomány, szokásrendszere, jelképrendszere, szimbóluma,** ami sajátos, egyéni színezetű légkört biztosít és mélyíti a gyermekek összetartozását. Az otthonosság érzését segíti elő az is, hogy minden gyermeknek tároló helyet biztosítunk /jellel ellátott polc, fiók/, ahová saját játékait, rajzait „alkotásait” a sétákon gyűjtött „értékeit” teheti.

A beszoktatás az év bármely időszakában esedékes lehet /egész évben van felvétel,amennyiben van üres helyünk/. A beszoktatás időszaka meghatározza a gyermekek kialakuló érzelmi kötődését az óvodához. Az óvónő a szülőkkel közösen teremti meg a lehető legnyugodtabb feltételeket a gyermekek közösségbe történő beilleszkedéséhez.

Óvodánkban nagyfokú körültekintéssel tervezzük meg a 3-4 éves gyermekek beszoktatását. Fokozatos időcsökkentéssel vesznek részt a szülők ebben a folyamatban. A gyermekeknek a szülői együttlét biztonságot ad, az új környezet elfogadásához, ugyanakkor a szülő megismeri az óvoda belső életét, a gyermekek napirendjét, szokásait.

Igyekszünk úgy szervezni az új gyermekek fogadását, hogy egy csoportba egyszerre egy, maximum két gyermeket szoktassunk be egy héten. Így lehetősége van az óvónőknek és dajkának arra, hogy a lehető legnagyobb figyelmet szenteljék az „új” gyermeknek, ezzel is segítve az eddig ismeretlen helyzethez való alkalmazkodást.

A sok érdekes és ízléses játék mellett az óvónő személyes kapcsolattal, mesével, ölbeli énekes játékkal, mondókákkal kedveskedik a gyermekeknek. Mint egy nagycsaládban az idősebb óvodások is szívesen szerepet vállalnak az új gyermek befogadásában. A lefekvésnél az új gyermeket különös szeretettel veszi körül az óvónő. Már a beszoktatás ideje alatt a tervezett szokásoknak megfelelően végzik a tevékenységet, amit sok-sok érzelmi megerősítéssel, játékosan gyakoroltat az óvónő, természetesen figyelembe véve a gyermekek egyéni képességeit, tempóját, szokásait.

A **családias légkör** megteremtése elősegíti a gyermekek társas kapcsolatainak alakulását is. A közös élmények átélése az óvodáskor végéig biztosítják a gyermekek együttműködését, amiben formálódik

14

egymáshoz való viszonyuk. A gyermekeknek legyen lehetősége minél többször érdeklődésüknek megfelelő tevékenységet választani, hogy gyakran átélhessék a belülről táplálkozó kedvet, motivációs állapotot. Így egy időben, egymástól függetlenül különböző motivált cselekvések alakulnak ki egyénileg és csoportosan is, ahol a gyermekek képesek alárendelni spontán aktivitásukat a közös tevékenységnek.

Az érdektelen gyermekekre odafigyel az óvodapedagógus, hogy mielőbb kiderítse érdektelenségük okát, ennek ismeretében tudja bekapcsolni a tevékenységekbe.

Az óvoda két csoportjába járó gyerekek jól ismerik egymást, hiszen reggelente együtt gyülekeznek, délelőtt és délután közösen játszanak az udvaron.

**A gyermek-gyermek, a felnőtt-gyermek pozitív érzelmi töltésű kapcsolatának kialakítása, az érzelmekre épülő, kapcsolatteremtő és megtartó képességek formálása, erősítése:**

A gyermek pozitív kapcsolata csak úgy alakul ki, ha jól érzik magukat a csoportban. Bizalmuk-biztonságuk kialakulását elősegíti az óvoda felnőtt és gyermekközössége. Ebben kiemelkedő szerepe van az óvónőnek, aki irányítója és egyben társa a gyermekeknek.

**A jó nevelés alapja feltételnél nélküli szeretet a korlátokkal együtt.**

A nevelés akkor lesz hatékony, ha az óvónő az egész csoport előtt álló feladatokat, minden gyerek számára – egyéni sajátosságait figyelembe véve – érthetővé, vonzóvá tudja tenni. A gyermekek neveléséhez először meg kell teremteni a jó kapcsolatot a szülőkkel, nagyszülőkkel, hogy kellő bizalom alakulhasson ki az együttneveléshez. Bizalmas kapcsolatban a gyermekek egyéni jellemzőit megismerheti az óvónő, ami elengedhetetlen feltétele az egyéni nevelésnek.

A közösségfejlesztő pedagógiai munkát áthatja az odafigyelés, a meghallgatás, a saját érzések elmondása, mások érzésének meghallgatása, elfogadása.

**A bátorító nevelés elvei a felnőtt-gyermek,gyermek-gyermek kapcsolatában:**

1. A felnőtt próbálja megérteni, - elsősorban érzelmileg – a gyermeket.
2. A felnőtt magatartása alapvetően pozitív életszemléletet tükrözzön.
3. A felnőtt biztosítson a gyermekek tevékenységéhez nagy szabadságot, a határok pontos megjelölésével, amit következetesen tartson be.
4. A felnőtt legyen képes nevelési módszert váltani, ha egymást követően eredménytelennek érzi a befolyásolást.
5. A felnőtt segítse a gyermekbarátságok kialakulását, formálja úgy, hogy a közösség többi tagjaihoz is kapcsolódjanak.
6. A felnőtt nevelje a gyermekek érzésvilágát a kialakult összeütközések feldolgozása során.
7. A felnőtt bátorítson minden gyermeket, hogy a belső elégedettsége, pozitív énképe kialakulhasson. A bátortalan gyermekek nevelésekor a felnőtt minél többször örüljön a kisebb előrelépésnek, fejlődésnek.
8. Az agresszíven viselkedő gyermek lehetőleg ne kapjon a viselkedésére megerősítést.
9. A felnőtt-gyermek társalgásában világos, egyértelmű, építő, előrevivő megfogalmazás jelenjen meg. A kapcsolatok erősítését szolgálja a beszélőtárs megbecsülése, értékelése, a kölcsönös engedmény keresése, melyből mellőzendő a megbántás, hibáztatás, gyakori bírálgatás,kioktatás, kiabálás, panaszkodás, prédikálás.

15

1. A gyermekek viselkedéskultúráját fejlessze a felnőttek bizalomelőlege és az a szemlélete, ami a sikert észre véteti, és a sikertelenséget segít elviselni.
2. Tilalom helyett a felnőttek adjanak a gyermekeknek választási lehetőséget, hogy önálló döntéseket hozhassanak, és változásra képessé váljanak.
3. A felnőtt használja fel a gyermek életkorának megfelelő humort a szeretetkapcsolat kialakításához.

**A fejlődés várható eredménye az óvodáskor végén:**

* Ragaszkodnak óvodájukhoz, társaikhoz, felnőttekhez. Ezt érzelmekben szavakban, tettekben hozzák nyilvánosságra.
* A gyermekeknek igényükké válik a viselkedés és helyes cselekvés szokásszabályinak betartása.
* Egymást figyelmeztetik a szabályok betartására.
* A felnőtt kérése nélkül is segítenek egymásnak, együtt éreznek a közösség tagjaival.
* Konfliktus helyzetekben társaikkal egyezkednek.
* Érdeklődnek társaik, barátaik iránt, ha óvodán kívül találkoznak, szeretettel köszöntik egymást.
* Csoportba érkező vendégeket szeretettel fogadják.
* A tevékenységeket türelmesen a megbeszéltek alapján befejezik.
* Képesek nyugodtan ülni, figyelmesen meghallgatják a felnőttek, gyermekek közléseit.
* Szavak nélkül is értik környezetük jelzéseit, érzéseit.
* A közösségért szívesen dolgoznak, bíznak önmagukban, képességeikben.
* Koruknak megfelelő problémamegoldó képességgel rendelkeznek.
* Szociális érettségük megfelelő, nem okoz gondot az iskolában való helytállás.

A fejlődés várható eredményeiből és a program által meghatározott értékekből kidolgozott **sikerkritériumok:**

* Az óvoda a gyermekek felvételénél különös hangsúlyt fektet a családias, szeretetteljes, nyugodt, élmény gazdag óvodai élet bemutatására. Az óvoda kiírásai, PR anyagai /hirdetés,
* reklám, nevelési program bemutatása/ a szülők, gyermekek személyes fogadásában markánsan megjelenik.
* Az óvoda beszoktatási tervvel rendelkezik, melyben az óvoda minden dolgozója részt vesz. A „beszoktatósoknak” minden napra gondoskodnak meglepetésekkel, olyan szeretetteljes viselkedéssel, amely segíti a gyermekek biztonságérzetének kialakulását.
* A gyermekek fogadása fizikai kontaktusba /simogatás, ölbe vevés, elbeszélgetés/ ágyazott **személyes percek,** melyhez egy sajátosan kidolgozott **„énekes névsorolvasás”** társul.
* Az óvoda közösen kidolgozott szociális, erkölcsi szabályok szerint neveli a gyermekeket.
* Minden csoport kialakítja a környezetéhez jól illeszkedő jelképeit, szimbólumait, hagyományait, beépíti a jeles napokat, ünnepeket, hogy ezzel is fokozza a gyermekek összetartozását.
* Az otthonosság érzetének megerősítését szolgálja a „gyermekkincseknek” biztosított tároló hely, ahová a gyermekek a személyes tárgyaikat összegyűjtögethetik.
* Az értelmi nevelés célja az iskolaérettség elérése az értelmi nevelés eszközeivel: játék, szabályjáték, dramatizálás, manipulatív tevékenység /építő, ábrázoló játék/.

16

* DIFER használatával felmérjük a gyermekeket, ami lehetővé teszi speciális fejlesztésüket. Segítenek a fejlesztő munkában : pszichológus, pszicho-pedagógus, gyógypedagógus, logopédus, mozgásterapeuta, szülő és a nevelési tanácsadó.
	1. **A PROGRAM AJÁNLOTT NAPIRENDJE**

A napi életritmus kialakítása alapvető feltétele a testi-lelki harmónia megteremtésének. Az egész nap során érvényesül a folyamatosság, a rugalmasság.

Javaslat a gyermekek napirendjének elkészítéséhez

/korcsoportonként, évszakonként módosítható/

**Időtartam Tevékenység**

**7.00 – 9.00 JÁTÉK A CSOPORTSZOBÁBAN**

**9.00 -9.30. Reggeli**

**9.30– 10.30 JÁTÉK INTEGRÁLT EGYÉNI ÉS MIKRO**

 **CSOPORTOS TEVÉKENYSÉGEK.**

 Külsős szakemberek által vezetett foglalkozások

hetente egyszer

 /Szini Ovi, , Zene Ovi, ritmikus gimnasztika/

Környezetben szerzett élmények, tapasztalatok rendszerezése

Vers, mese, bábozás

Rajz, mintázás, kézimunka

Ének-zenei készségfejlesztés

Részképességek fejlesztése egyéni formában

Testápolási teendők

**10.30 – 11.30 JÁTÉK A SZABADBAN**

Mikro csoportos tapasztalatszerzés Énekes játékok az udvaron Edzés: kocogás, futás

 /Lovaglás/ hetente egyszer

**12.00 – 13.00 Ebéd**

Testápolási teendők Logopédiai foglalkozás heti 1x Iskola felkészítőfoglalkozás heti 2x

**17**

**13.00 – 15.00** Pihenés, alvás mesével

**15.15 – 15.45** Testápolási tevékenységek

 Uzsonna

**15.45 – 17.00 JÁTÉK A CSOPORTSZOBÁBAN, VAGY AZ UDVARON**

**Művészeti neveléssel összefüggő órák heti beosztása:**

**A Színi Ovi foglalkozásokat és a kézműves foglalkozásokat az óvoda pedagógusai tartják. A lovaglás, az úszás és a Zene Ovi foglalkozásait külsős pedagógusok látják el.**

**A kötelezően előírt műveltségi területek foglalkozásait előzetesen tervezett program szerint az intézmény óvodapedagógusai végzik.**

|  |  |  |  |  |
| --- | --- | --- | --- | --- |
| **HÉTFŐ** | **KEDD** | **SZERDA** | **CSÜTÖRTÖK** | **PÉNTEK** |
| **Színi Ovi** | **Lovaglás** | **Zene Ovi** | **Úszás** | **Kézműves fogl.** |
|  |  |  |  |  |

 **4. A PROGRAM TARTALMI KERETE**

**4.1. HAGYOMÁNYŐRZÉS**

Magába foglalja a néphagyományőrzést, a Manófalva óvodában már kialakult hagyományokat, amelyek az évszakok váltakozását veszik alapul.

A népszokásokkal, természeti változásokkal kapcsolatos ismeretek segítik a dalok, mondókák, versek befogadását, a zenei képességek és a vizuális kifejezőkészség fejlődését.

**A néphagyomány tartalma az egyes tevékenységformákban**

**Vers, mese, dramatikus játék:**

Népmesék, mondókák, közmondások, találós kérdések.

**Ének, énekes játékok, zenehallgatás:**

Mondókák, énekes gyermekjátékok, népdalok, hangszeres népzene.

**Rajz, mintázás, kézimunka:**

Sodrások, fonások, szövések, gyöngyfűzés, agyagozás, mézeskalácssütés, batikolás, stb.

**18**

**A külső világ ( környezet )tevékeny megszerettetése:**

Találós kérdések, népi jóslások, jeles napok, népszokások.

**Mozgás, mozgásos játékok:**

Ügyességi és sport játékok.

Minden jeles napot egy hosszabb előkészület vezet be, amelyhez az óvónő a gyerekek kíváncsiságát kielégítve folyamatosan változatos tevékenységet biztosít. A hagyományok ápolása közben történő együttjátszás, tervezgetés, együttmunkálkodás örömtelivé, izgalmassá teszik a várakozás időszakát. Maga az ünnep nem lehet erőltetett, betanított forma, hanem vidám hangulatú, felszabadult együttlét kell, hogy legyen.

Az óvónők Mikulásra, Karácsonyra, Húsvétra, gyereknapra a gyerekeknek apró meglepetéseket készítenek.

**Az óvodánkban megtartott jeles napok időrendben, s azok tartalmai:**

**Az ősz jeles napjai, ünnepei:**

* **Szőlő szüret:** Az óvoda tulajdonosának anyukájánál szőlőszüretelés, préselés.

3-4 évesek:

Hallgassanak éneket,mondókát almáról, dióról, szőlőről, a szüretről. Kedvük szerint vegyenek részt a szüreten, szemezzék a szőlőt, kóstolják a mustot, vagy más gyümölcsöt. Segédkezzenek diós, almás sütemények elkészítésében.

**4-5 évesek:**

Ismerjenek meg egyszerűbb énekes játékokat, gyűjtsék, válogassák az ősz gyümölcseit.

Lehetőség szerint vegyenek részt a szüret előkészítésében /alma, szőlő/. A kirándulások során gyűjtsenek terméseket /dió, makk, gesztenye/, süssenek pogácsát. Játsszanak népi játékot. Segédkezzenek diós, almás sütemények elkészítésében.

**5-7 évesek:**

Tudjanak verset, dalt, mondókát a szőlőről, almáról, dióról. Táncoljanak, énekeljenek, játszanak szüreti népi játékot, szemezzék, préseljék a szőlőt. Készítsenek termésekből bábokat, esetleg egyszerű hangszereket. Pattogtassanak kukoricát, süssenek tökmagot. Segédkezzenek diós, almás sütemények elkészítésében.

 **A tél jeles napjai, ünnepei:**

 **Advent /**november 30. utáni első vasárnaptól a negyedik vasárnapig/

 **Mikulás** /december 6./

 **Karácsony** /december 24-25-26./

**3-4 évesek:**

Ismerkedjenek az advent jelképeivel: koszorú,naptár.

Rövid dalt, mondókát, vagy verset tudjanak a Mikulást és a Karácsonyt várva.

Készítsenek egyszerű fenyődíszeket, ajándékot szüleiknek. Ismerkedjenek a karácsonyi szokásokkal.

**19**

**4-5 évesek:**

Kísérjék figyelemmel az adventi naptár és a koszorú készítését. Süssenek mézeskalácsot, készítsenek fenyődíszeket különféle technikával.

Készítsenek ajándékot szüleiknek. Mikulás és Karácsony előtt tanuljanak dalt, verset, mondókát. Egyenek almát, mézes diót, gyújtsák meg a gyertyát.

**5-6-7 évesek:**

Az óvónő irányításával készítsenek adventi naptárt. A megbeszélt feladatokból bontsanak ki egyet naponta és oldják meg a kijelölt feladatot. Tanuljanak mondókát, verset a Mikulásnak és „Karácsonynak”. Ültessenek Luca-napi búzát, figyeljék az időjárást, készítsenek asztaldíszt.

Készüljenek rövid műsorral a közös ünnepélyre /vers, ének/.

 **Farsang – vízkereszttől hamvazó szerdáig -, télbúcsúztató népszokás**

**3-4 évesek:**

Egyszerű technikával díszítsenek papírálarcot, ha kedvük van, táncoljanak, utánozzák az óvónő táncos mozdulatait. Segítsenek farsangi fánk dagasztásában.

**4-5 évesek:**

Díszítsenek farsangi álarcot, vegyenek részt farsangi játékokban, tanuljanak egyszerű dalokat, vagy mondókákat. Hallgassanak tréfás mesét, verset. Segítsenek farsangi fánk dagasztásában.

**5-7 évesek:**

Tanuljanak farsangi dalt, készítsenek álarcokat, vagy fejdíszeket, öltözzenek jelmezbe. Vegyenek részt a táncban, az ügyességi játékokban,a csoportszoba feldíszítésében, árendezésében. Segítsenek farsangi fánk dagasztásában.

 **A tavasz jeles napjai, ünnepei:**

 **Húsvét** /első tavaszi napéjegyenlőség utáni holdtöltére következő vasárnap/

**3-4 évesek:**

Tanuljanak locsolóverset, fessenek tojást óvónőjük segítségével, tegyenek nagy sétát az óvoda környékén.

**4-5 évesek:**

Tegyenek nagyobb sétát a környéken, díszítsenek tojást különféle technikákkal, díszítsék csoportszobájukat, tanuljanak locsolóverset.

**5-7 évesek:**

Díszítsék az ablakot festéssel. Tegyenek nagyobb kirándulásokat. Tanuljanak mondókát a locsoláshoz, fessenek tojást.

 **A Föld napja**

**3-7 évesek:**

A hozott magokat, palántákat az óvónő segítségével ültessék el a kertben, vagy a cserepekben.

 **A Víz világnapja**

**3-7 évesek:**

Az óvónő segítségével vizes játékokat játszanak, ismerjék meg annak tulajdonságait,

fontosságát az életünk egyik alapjaként.

20

 **Nemzeti ünnep** /március 15./

**3-7 évesek:**

Ünnepi öltözettel, az elkészített tartalomhoz kötődő eszközökkel /pl.: zászlók, kokárdák, csákók, kardok, párták, „lovak”/ - az életkori sajátosságokat különösen figyelembe véve – történjen a történelmi felidézés.

 **Gyermek nap** /május utolsó vasárnapja/

**3-7 évesek:**

A gyermekek vegyenek részt játékos versenyekben, ügyességi játékokban. Az óvónők készítsenek ajándékot a gyerekeknek.

**5. A PROGRAM TEVÉKENYSÉGFORMÁI**

**5.1. JÁTÉK**

A belülről indított és vezérelt játék-tevékenység **célja** a gyermekek szabad képzettársításának elősegítése.

Az intellektuális, mozgásos, szociális tapasztalatok, élmények többszöri átélése a nagyfokú örömélmény biztosítása érdekében, továbbá célunk, hogy minél sokrétűbb tájékozódó tevékenységgé váljon a játék, s a játékba integrált tanulás.

**Az óvodapedagógus feladatai:**

* A játékhoz szükséges feltételek biztosítása /légkör, hely, idő, eszközök, tapasztalatszerzés, élmények/
* A szűkebb és tágabb környezetből szerzett gyermeki benyomások feldolgozásának biztosítása a szabad játékban és a játékba integrált tanulás során.
* A 3-6-7 éves korban megjelenő játékfajták, s azok tartalmának, minőségének gazdagítása, a gyermekek egyéni sajátosságainak figyelembe vételével.
* Az óvónő játéksegítő metódusai, a játékirányítás feladatai.

**Tartalma:**

**A játékhoz szükséges feltételek biztosítása:**

**Megfelelő hely**

Az óvodában folyó játék tere a csoportszoba és az óvoda udvara. A csoportszoba adta lehetőségekkel úgy kell gazdálkodnunk, hogy mindenki nyugodtan tevékenykedhessen. Gondolnunk kell játékidőben a más-más tevékenységet folytató gyermekek helyigényeire.

A bútorokat és a felszereléseket úgy helyezzük el, hogy minél több szabad területhez jussunk. A játszócsoportok elválasztása egymástól fontos feladat /**kuckók kialakítása**/. A megosztott térben elhelyezett eszközökkel a játékok sokkal tartalmasabbak. Vannak a csoportszobában állandó és ideiglenes játszóhelyek. Készen kell lennünk a játék fejlődéséből adódó helyigények kielégítésére, sőt hozzá kell szoktatnunk a gyermekeket, hogy önállóan

alakítsák ki maguknak a játékhoz szükséges helyet, rendezzék át ennek érdekében a csoportszobát.

21

3-4 éves gyermekek szívesen játsszanak egy-egy sarokba húzódva. Számukra egymástól elhatárolt, meghitt játszósarkot alakítunk ki.

**A csoportszobákon kívüli helyiségek /fejlesztő szoba, só szoba/ lehetővé teszik, hogy szükség esetén a gyermekeket több kisebb csoportra bontva biztosítsuk a nyugodt játéklehetőséget /pl. a 3-4 évesek a csoportszobában játszanak, míg az 5-6 évesek a fejlesztő szobák egyikében asztali társas játékokkal, konstruáló /építő játékokkal/ játszanak.**

**Játékidő:**

Az elmélyült játék kialakulásához minél hosszabb, megszakítás nélküli időt kell biztosítanunk. Ennek érdekében a reggelit folyamatosan bonyolítjuk le.

**3-4 éves** korban nagyon fontos a minél hosszabb játékidő, mivel ők még többféle tevékenységbe belefognak, a játék nem köti le tartósan a figyelmüket.

**4-5 éves** korban a megfelelő hely megtalálásához, a játékszerek kiválasztásához, a gazdag játék kialakulásához kell a zavartalan játékidő, mivel ebben a korban már jól összeszoktak a gyermekek.

**5-6-7 éves** korban a játékszerek elkészítéséhez, felhasználásához még hosszabb idő szükséges. Apró, de nagyon fontos figyelmesség az óvónő részéről, hogy ne megbeszélés nélkül, érzéketlenül szakítsa meg a játékot, mert azzal olyan sérelmet okozhat, amely a gyermek kreativitását, aktivitását csökkenti és a kedvét szegi.

**A játék végét jelzi óvodánkban a relaxációs zene elindítása. Amikor meghallják a jól ismert nyugtató zenét, mindenki elkezdi a pakolást.**

**A csoportlégkör biztosítása:**

A gyermek számára fontos az otthonán kívül eltöltött idő érzelmi töltése, hogy pozitív érzelmi légkörrel telített-e az óvodai légkör, amelyben él. Főként az a lényeges, hogy az óvónő – gyermek között meghitt érzelmi viszony alakuljon ki. Ez az alapja a gyermekek jó óvodai közérzetének. Fontos, hogy a gyermek szabadon dönthessen, hogy kivel és mivel játszik, milyen helyet választ játékához.

Az óvónő törekedjék arra, hogy a nap folyamán sokféle játékot indíthassanak el és szervezhessenek önállóan a gyermekek. Gondoskodjék arról, hogy az állandóan másodrendű szerepeket játszó gyermekek komolyabb szerepekhez juttasson, vegye észre, hogy a gyermek fejlődése szempontjából hasznos lenne, ha egy meghatározott szerepet vállalna a játékban. A magányosan játszó gyermekeket segítse abban, hogy a közös játékba is bekapcsolódhassanak.

**Játékeszközök:**

A játékirányítás szempontjából nagyon fontos a játékszerek, játékeszközök megválogatása. A játékszerek jelenléte bizonyos fokig motiválja a játék témáját. Ezért az óvónő megpróbálja a gyermek által leginkább kedvelt és kifejezésmódjához közelálló játékszereket felkínálni /bábok, babák, rajzolás, festés, gyurmázás, stb./

A játékszerek esztétikusak, könnyen tisztíthatók és veszélytelenek. Különböző anyagokból készülnek és lehet őket egymással variálni.

**A 3-4 éves gyermekek érzelmileg erősen kötődnek a játékszerekhez. Ezért számukra lehetővé tesszük, hogy otthoni, kedvelt tárgyukat behozhassák az óvodába.**

22

A nagyobb gyermekek számára az óvodapedagógusok bővítik a választékot, mert ha a gyermekek mindig ugyanazokkal a játékokkal játsszanak, akkor a játék egyhangúvá,sablonossá válik. **Időről-időre cserélgetjük a két csoportszoba és a fejlesztő szobák játékait, ezzel egyfajta változatosságot biztosítva.**

az a jó, ha a játékeszközöket úgy válogatják össze, hogy azok szerepelhessenek rendeltetésüktől eltérő funkcióban is. A játéktapasztalatok bővülésével egyre több realisztikus játékeszközt kell biztosítani a gyermekeknek.

**A játékfajták megjelenési szintjei:**

 **Gyakorlójáték:**

**3-4 éves korban:** A kisgyermek az ismétlések hatására különböző képességeit gyakorolja. Segít a gyermeknek saját testét, közvetlen környezetét megismerni, azon kívül elősegíti az alapmozgások összerendeződésének kialakulását. A gyakorlójátékhoz olyan mozgásteret és játékszereket, eszközöket, anyagokat biztosítunk, amelyek a gyermek mozgásigényét és manipulációs vágyát kielégítik. Ezek egymásba, egymáshoz, egymás mellé rakható műanyag-, és fakockák. Húzható, tologatható játékszerek, nagyméretű babák, melyeket kedvük szerint öltöztethetnek, vetkőztethetnek. Az udvaron is lehetősége van a gyermekeknek a gyakorlójátékra /homok, víz, kavics, papírtépés, gombválogatás/.

**4-5 éves korban:** Agyakorlójáték a babakonyhai játékokból tevődik ki. Minden héten friss

só-liszt gyurmát készítünk /változó színekben/, amivel a mintázós-formázós asztalnál játékidő alatt játszhatnak. A kézimunka, ábrázoló, barkácsoló tevékenység során /ehhez egy kis barkácsoló sarkot alakítottunk ki/ ismerkednek a különböző technikákkal, különféle anyagokkal és szerszámokkal. Nagyon szeretnek babakocsit tologatni, babákat öltöztetni.

Az óvónőink figyelemmel kísérik, hogy a gyerekeknek elegendő helyük és nyugalmuk legyen a próbálkozásokra.

**5-6-7 éves korban:** Ebben az életkorban is engedni kell a gyakorlójátékot, ha azonban azt vesszük észre, hogy a gyermek kizárólag ezen a szinten van, próbáljuk megkeresni az okokat, és átsegíteni őt ezen a fejlődési fokon .

 **Konstrukciós játékok:**

A gyakorló játékokat egy magasabb fejlődési szinten felváltják az úgynevezett alkotó játékok.

**3-4 éves korban:** Ebben a játékfajtában már valamilyen határozott szándék nyilvánul meg. Bizonyos szerepet kap az alkotó funkció „**Én készítettem!”** alkotás öröme. Az átmenetet képezi a gyakorlójátékból a konstrukciós játékba, amikor a gyermekeknek igénye támad arra, hogy az alkotás megmaradhasson. Biztosítsunk egy polcot, ahová minden gyermek hozzáférhessen. Az első építési tapasztalatok gyűjtését segítjük azzal, ha az óvónő közösen játszik a gyerekekkel.

**4-5 éves korban:** Az óvónő fontos feladata, hogy a konstruáló gyermek nyugalmas helyet találjon magának – ez nálunk asztalnál, vagy szőnyegen, egy hatalmas kígyó által körülhatárolt helyen. Az alkotásoknak, a kész munkáknak a játék polcon kijelölt helyük van. A gyerekek konstrukciós tevékenységükhöz különböző anyagokat,eszközöket használhatnak.

**5-6-7 éves korban:** Hely és eszköz biztosítása a konstrukcióhoz. Helyi adottságokból adódóan, minden játékfajtával félre tud vonulni a gyermek, hogy nyugodtan építsen,

alkosson. A kész alkotásokat a kijelölt játékpolcon tárolhatják a gyerekek, mutogathatják, folytathatják később, vagy másnap.

23

 **Barkácsolás:**

A konstrukciós játék egyik formája.

**3-4 éves korban:** Az óvónő biztosítja a lehetőséget az eszközök használatának megismerésére, valamint a különböző technikák, munkafogások elsajátítására. Lehetőség szerint mindenféle barkácsoló tevékenységet a gyermekekkel együtt végzünk /óvoda díszítése, játékeszköz készítés, javítás/. Gyakran használunk mindennapi eszközöket /gyűjtögetünk/, anyagokat. A szülőket is bevonjuk az óvodában praktikusan hasznosítható tárgyak gyűjtögetésébe /kisebb-nagyobb dobozok, bébiételes üveg, tojástartó, WC papír guriga, stb./

**4-5 éves korban:** Igyekszünk megismertetni a gyermekeket a varrótűvel, a varrás technikájával. Sokat barkácsolunk termésekből, készítünk képet /bab, borsó, gesztenye, stb./

Közösen beszéljük meg milyen eszközre lenne szükségük a játékhoz, majd közösen készítjük el azt. Az életkoruknak megfelelő élményszerző sétákkal módot adunk arra, hogy a gyermekek ötletei, kreativitásuk a megfelelő módon fejlődjön.

**5-6-7 éves korban:** A gyermekeknek lehetősége van arra, hogy a különféle anyagok tulajdonságairól tapasztalatokat szerezzenek barkácsoló tevékenységük során /puhafa, műanyag, karton, stb./. Barkácsolásukhoz textíliákat is használunk. Az óvónő biztosítja a környező világ színtereivel való ismerkedést és tapasztalatszerzést az életkori sajátosságoknak megfelelően, az ötlet a barkácsoláshoz majd jön magától. Séták, kirándulások alkalmával terméseket gyűjtünk, amiből később barkácsolni tudunk.

 **Szerepjáték:**

Az óvodáskorúak legjellemzőbb játékformája.

**3-4 éves korban:** Az óvónő szerepet vállal, hogy játéka minta legyen a közös cselekvéshez. Ehhez az óvónő biztosítja a helyet és az eszközöket. A mindennapi élet tárgyai jelen vannak a csoportban, mint játékforrási lehetőség. Olyan szerepjátékok játszására ösztönözzük a gyerekeket, amelyek egyszerű cselekvéseket és kapcsolatokat tartalmaznak, jellegzetes műveletekkel. Körültekintést igényel az óvónő részéről a csoportszoba kuckósított kialakítása.

**4-5 éves korban:** Kialakul az együttjátszás igénye, a szerepek felosztása. Az eszközök vonzása miatt ragaszkodnak a szerepekhez. A szerepjáték gazdagítása miatt lényeges feladat számunkra az élmények biztosítása. Segítjük a gyermeket az elgondolások megvalósításában. **5-6-7 éves korban:** Ez a kor a szerepjáték fő színtere.

A közösen átélt élmények hatására kialakul a közös játék. A játék fejlődése érdekében az óvónői feladat a gyermekek érdeklődésének a felkeltése. Fontos, hogy a kezdeményező és aktív gyermekek értékes vonásait úgy erősítsük, hogy ezzel elkerüljük a nemkívánatos tulajdonságok felerősödését. Igyekszünk bekapcsolódni a szerepjátékba, mert ez jó hatással van a csoportok játékára.

A szerepjáték egybefonódhat a konstruáló és barkácsoló tevékenységgel. Az óvónő tevékenyen segítse a gyermekeket, hogy a játékhoz szükséges tárgyakat hamar elkészíthessék azért, hogy az új eszközökkel legyen idejük játszani.

24

 **Dramatizálás, bábozás:**

A rendszeres, többször ismétlődő meseélmény igazi táptalaja a dramatizálásnak és a bábozásnak. A mesék szemléltetése rendszeresen bábozással történik. Főleg 1-2 óvónő előadásában.

**3-4 éves korban:** Elsősorban a bábu mozgása kelti fel a gyermekek érdeklődését. A csoportoknak van kedvenc bábja, amit a gyermekek is megkaphatnak.

**5-6-7 éves korban:** A gyermekek méreteinek megfelelő bábok és paraván lehetőséget nyújt a szabad bábozáshoz. rendszeresen készítünk a gyermekkel közösen bábokat különböző anyagokból és technikákkal.

**A tapasztalatszerzés irányítása, az élmények szerepe:**

A játék témáját mindig életükből, élményeikből merítik a gyermekek. A környezet sokféle hatásából csak azok lesznek élmények, amelyek belső átéléssel párosulnak.

Ennek érdekében az óvónők feladata:

* A témával hassanak a gyermekek érzelmeire.
* Használják ki a gyermeki aktivitást a téma feldolgozásánál.
* Minél több közvetlen tapasztalatot kell nyújtani.
* Tegyék lehetővé, hogy a tágabb természeti – társadalmi környezetben szerzett tapasztalatokat a gyermekek újra és újra a játékidőben is átélhessék.

**Szempontjai:**

* Az élményforrás mennyire igazodik a gyermekek életkori sajátosságaihoz, ismereteihez.
* A tervezett élményszerzés a meglévő játékigényre épül-e, vagy új játék kialakulásához akar-e forrásul szolgálni.

**Udvari játéklehetőségek:**

A gyermekek természetes igénye a szabadban való tartózkodás. Ezt kihasználva a gyermekek a lehető legtöbb időt töltenek az udvaron. A szerepjátékok továbbjátszására az udvaron is van lehetőségük a gyerekeknek /babaház, nagyméretű beépített játékeszközök/. Más tevékenységeket is tudnak folytatni a gyermekek /kézimunka, asztalok, székek kihordása./ Az udvaron is vannak kinti bútorok. Mozgásos szabályjátékokra és motorozásra külön hely áll a gyermekek rendelkezésére. Nyáron fűthető medencében biztosítjuk a gyerekeknek a vizet a lubickoláshoz, hatalmas homokozónkban slaggal a sarazáshoz, vízi játékokhoz /horgászás, papírhajó úsztatás/.

 **A gyermekek beszédkészségének fejlesztése játék közben:** A mai gyermek kommunikációs hiányban szenved, pedig az óvodáskorú apróságoknak igen nagy szükségük van arra, hogy a felnőttek beszélgessenek velük. Mivel a napjuk nagy részét az óvodában töltik, az óvónőknek a példaadáson túl az igényt is fel kell keltenie a gyermekekben a beszédre.

A játék számtalan lehetőséget teremt a kommunikációra, a párbeszédek kialakítására. Példaértékűek az óvónő szerepvállalásai a szókapcsolatok, nonverbális jelzések,hanglejtés, hangsúly, hangerő, hangszín tekintetében. A beszédre való igény kialakítását két résztvevős beszédhelyzetek teremtésével tudjuk megvalósítani. Módszeresen törekednünk kell arra,

hogy minden gyermekre sor kerüljön. Ezeket a két résztvevős beszélgetéseket soha ne erőltessük. Ha a gyermek valamilyen okból nem hajlandó részt venni bennük, nyugodtan

25

beszéljünk hozzá válaszreakció kényszerítése nélkül. **A gyermeknek éreznie kell, hogy az óvónő reá szánt ideje mindenképpen és csakis az övé!**

A beszédkészség fejlesztésénél nagyon fontosak az előre megtervezett, mindennap jelenlévő anyanyelvi játékok, melyeket az óvónő kezdeményez. Ezek a játékok teret adnak az artikuláció, a szókincs, a kifejezőkészség fejlesztéséhez.

**Az óvónő szerepe a szabad játékban, játéksegítő módszerei:**

Az óvónő játéksegítő módszerei szituációtól függőek, irányítása játékot követő, szemlélő, hagyjuk a gyermekeket cselekedni. Beavatkozunk a játékba, ha a gyermekek durvák egymáshoz, vagy ha veszélyeztetik egymás épségét, játékát.

 Lehetnek azonban speciális, néhány gyermeket érintő feladataink is:

* Az árulkodós gyermek zavarja a folyamatos játékot, zavart okozhat a közösségi kapcsolatokban.
* Új mintát kell szolgáltatnunk a számára, aminek segítségével képessé válik ő maga megoldani a körülötte kialakuló élethelyzeteket.
* Az önállótlanság is gondot jelenthez. Bátorítással, segítségadással növelhetjük a gyermekek önállóságát.

**A fejlődés várható eredménye az óvodáskor végén:**

* A gyermekek képesek állhatatosan több napon keresztül egy azon játéktémában együttesen részt venni.
* Játékukban dominánsan jelentkezik a szerepjáték.
* Az ismert meséket többször dramatizálják, bábozzák.
* Bonyolult építményeket képesek kreálni.
* Élvezik a szabályjátékot és képesek a normák betartására.
* Társas viselkedésükben megjelennek az óvoda által preferált viselkedési szabályok.
* Interakciójuk gazdag, kulturált és érthető.

A fejlődés várható eredményeiből és a program által meghatározott értékekből kidolgozott **sikerkritériumok:**

* A gyermeknek biztosított, hogy a játék során önállóan döntse el, mivel, kivel és hogyan szeretne játszani.
* A szabad játék ideje alatt – ha a gyermekek nyugodtan játszanak – az óvónő hagyja a gyermekeket önállóan kibontakozni.
* A gyermekek a játékukhoz szükséges helyet, teret önállóan kialakítják a szabályok betartásával.
* A játékba integrált tanulási forma biztosítja, hogy a gyermekek a gondozási feladatokat leszámítva, egész nap játszhatnak.
* A játékhoz sok félkész eszköz áll a gyermekek rendelkezésére.
* A gyermekek fejlettségének megfelelő játékeszközöket biztosítunk.
* A csoport teremben biztosított a gyakorlójáték eszköze, a szerepjátékokhoz szükséges eszközök, a konstrukciós játékok és a szabályjátékok különböző típusához nélkülözhetetlen eszközök.
*
* 26
* A gyermekeknek biztosított a szabad kommunikációs lehetőség, melyben begyakorolhatják az érthető, hatásos kommunikációhoz szükséges szövegfonetikai hatáselemeket.

**5.2. TANULÁS ÉS JÁTÉKBA INTEGRÁLT TANULÁS**

Programunkban külön kezelendők azok a foglalkozások, melyeket a heti tervben előre rögzített időben és sorrendben tervezünk és vezetünk. Ezeket a foglalkozásokat túlnyomó többségében „külsős” pedagógusok tartják. A játékba integrált tanulás azt jelenti, hogy az óvónő által kezdeményezett tevékenységek a játékidőben zajlanak úgy, hogy azt előtte az óvodapedagógus tudatosan tervezi. Az utánzásos, minta és modellkövetéses magatartás és viselkedéstanulás folyamatában mindvégig az óvónő a főszereplő. Később felerősödik a társak hatása is.

Figyelemmel kísérjük a gyermek fejlődését, hol tart, miben fejlett, miben vannak elmaradásai és ehhez mérten tervezzük a fejlesztést.

**Javaslat a gyermekek heti rendjének elkészítéséhez**

/ 3-6-7 éves korosztálynak egyaránt alkalmas /

|  |  |  |  |  |  |
| --- | --- | --- | --- | --- | --- |
| Délelőtt | HétfőSzíni Ovi | KeddLovaglás | SzerdaZene Ovi | CsütörtökÚszás | PéntekKézművesfoglalkozás |
|  | Mozgás, mozgásos játék | Ének, zene,énekes játékVers, mese | A külső világ tevékeny megismerése Környezetmegismerése | Rajzolás,mintázás,kézimunkaVers, mese | Ének, zene, énekesjátékVers, mese |
|  |  |  |  |  |  |

**A szervezett tanulás formái:**

/A 3-6-7 éves korosztálynak egyaránt alkalmas./

**Kötelező:** Mozgás, mozgásos játékok

 Énekes játékok /4-5-6-7 éveseknek/

**Közvetve kötelező:** Szini Ovi /drámapedagógia/, Zene Ovi, J, Ritmikus

 Gimnasztika, Lovaglás, Úszás, vers, mese

**Kötetlen:** Rajz, mintázás, kézimunka

 Ének-zene.

 A környezet megszerettetése, megismertetése

 Énekes játékok /3-4 éveseknek/.

**27**

**A szervezett tanulás munkaformái:**

|  |  |
| --- | --- |
| Frontális | Színi Ovi, lovaglás, úszás, vers, mese,énekes játékok |
| Mikro csoportos | Zene Ovi, ritmikus gimnasztika,játékos angol nyelv, rajz, mintázás,kézimunka.A környezet megszerettetése |
| Egyéni | Részképességek fejlesztése egyéni igényekszerint. |

A 3-4 évesek napi szervezett tanulási időkerete max. 45 perc – 2 részletben elosztva

A 4-5 évesek napi szervezett tanulási időkerete max. 55 perc. – 2 részletben elosztva

Az 5-6-7 évesek napi szervezett tanulási időkerete max. 80 perc. - 2 részletben elosztva

**Követendő módszerek a tanuláshoz:**

A módszerek megválasztásánál minden esetben alkalmazkodunk a gyermekek testi-lelki állapotához, életkori sajátosságaihoz, érdeklődésükhöz és kíváncsiságukhoz.

Arra törekszünk, hogy minél változatosabb módszereket, technikákat alkalmazzunk és azt mindig az adott szituációnak megfelelően kombináljuk.

**Ilyen módszerek lehetnek:**

* Játékosság /egyik legfontosabb/.
* Felfedezés, ráébredés lehetőségének biztosítása.
* Séták során a közvetlen tapasztalatszerzéshez kapcsolódó gyűjtögetés, elemezgetés, rendszerezés alkalmazása.
* Megfigyelés, beszélgetések.
* Spontán szerzett élmények figyelembevétele.

**Alapelvek a tanulási folyamatok értékeléséhez:**

* A gyermekek boldog, önfeledt viselkedését a dicséret, a bátorítás, a pozitív megerősítés eredményezi.
* A gyermekek értékelése során arra törekszünk, hogy mindennap mindegyik gyermek kapjon valamilyen pozitív megerősítést tevékenysége során.
* Célunk az, hogy minden gyermek reálisan ismerje meg testi, lelki, szellemi értékeit, ugyanakkor tudja azt is, melyek a hiányosságai.

28

**5.3. VERS, MESE, SZÍNI OVI /DRAMATIKUS JÁTÉK/**

A tevékenység célja: a gyermekek érzelmi, erkölcsi, értelmi fejlődésének segítése, pozitív személyiségjegyeinek megalapozása, a mágikussággal, a csodákkal teli meseélmények segítségével és a versek zeneiségével, rímeinek csengésével.

**Az óvodapedagógus feladatai:**

* A felhasznált irodalmi anyagok igényes összeállítása.
* A 3-6-7 éves korban megjelenő hagyományos tartalmak biztosítása.
* A gyermekek nyelvi képességeinek fejlesztése a vers, mese, dramatikus játékok segítségével.

**Tartalma:**

**A felhasznált irodalmi anyagok igényes összeállítása:**

Csak a művészi értékű irodalmi alkotások biztosítják az esztétikai élmény mélységét. Ezért a művet úgy választjuk ki, hogy érvényesüljön a pedagógiai, pszichológiai módszertani tudatosság. A „mesehangulat” megteremtését segítik a kialakult szokások mesélés, dramatizálás előtt. Az egyik csoportban: Óriási kígyóban ülnek a gyerekek. Ezzel a félkör elhelyezkedéssel mindenki jól lát. Mesebőröndből kerülnek elő a szemléltető eszközök, illetve minden mesélést és dramatizálást furulyajátékkal kezdünk.

**3-4 évesek: Mese** – többfázisos szerkezetű állatmesék, népmesék, dramatikus népszokások, novellisztikus, realisztikus mesék. Magyar klasszikusok és a mai magyar írók modern meséi. Vidám, humoros mesék, klasszikusok és a mai magyar költők ritmusélményt nyújtó versei.

**5-6-7 évesek: Mese** – állatmeséktől kezdve a cselekményesebb, népmeséken, novellisztikus – realisztikus meséken – a klasszikus tündérmesék, a tréfás mesék és műmesék.

**A 3-6-7 éves korban megjelenő jellegzetes tartalmak biztosítása:**

Az óvodába kerülő **3-4 éves** gyermekek első igazi versélménye a mondókákhoz, **ölbeli játékokhoz** tapadnak. Igyekszünk minél több lehetőséget teremteni a **vidám rigmusok** korai megkedveltetésére. A gyermekek az óvónővel együtt sokszor ismételik az **állathívogatókat, altatókat, kiolvasókat.** Fokozatosan szoktatjuk a gyermekeket a mese figyelmes végighallgatására. A mese többszöri meghallgatása után dramatikus játékkal tesszük még élvezetesebbé a meseélményt. Először az óvónők és a nagyobb gyermekek, majd a kicsik fokozatos bevonásával próbáljuk megjeleníteni az egyszerű meséket.

A vers, mese **dramatikus játékok**hoz változatos kellékeket használunk, ami elősegíti a képzeleti képek előhívását, s a meséhez való erős kötődés kialakulását.

Az óvónők és a nagycsoportos korú gyermekek szívesen báboznak, dramatizálnak alkalmanként a kisebbeknek. A mesék dramatizálása egyik színfoltja az óvodai ünnepeknek, rendezvényeknek.

**A kiscsoportos korú gyerekek 10-12 mondókát, „höcögtetőt”, 8-10 új mesét ismernek meg, 5-6 feldolgozásra kerül.**

A **4-5 éves** gyermekekben kialakul a mese, vers szeretete. Igénylik, izgatottan várják az óvónő meséit. Játékukban mind gyakrabban előfordul a mesélés, bábozás és az ismert mondókák ismételgetése. Az új versek kapcsolódjanak a gyermekek élményeihez, tapasztalataihoz, hangulatához.

29

Az óvónő segítségével lehetőség van a gyermekek élményeinek és a feldolgozott mesék megjelenítésére.

**A 4-5 éves gyermekeknek 6-8 mondókát, 6-8 rövid verset és 10-14 új mesét tervezünk, 6-8 feldolgozásra kerül.**

**5-6-7 éves** korban is minden adandó alkalmat igyekszünk felhasználni a kiolvasók, rigmusok ismételgetésére. Az előző években tanult verseket is újra feldolgozzuk. Az **új versek /10-12/** bemutatása a gyermekek élményeihez kapcsolódik. A hallott, egyszerű meséket önállóan tudják dramatizálni, bábozni.

A délutáni pihenés alatt folytatásos mesét olvasunk a gyermekeknek. A hallott élményhez társuló vizuális élmény lehetőséget ad az ismétlésre, az élmények felelevenítésére.

**A nagyobb gyerekek 15-18 új mesét hallanak az év folyamán, abból dolgozzanak fel 8-10-et.**

Legalább egy héten keresztül ugyanazt a mesét hallják a gyermekek, hogy a rákövetkező héten eljátszhassák, megjeleníthessék a mesealakokat.

**A gyermek anyanyelvi képességének fejlesztése a versekkel, mesékkel, dramatikus játékokkal:**

A nyelvi képességek fejlesztésének leghatásosabb eszköze a mese, vers, bábozás és a dramatikus játékok. Ezeken keresztül a gyermekek elsajátítják a helyes ejtést, tiszta beszédhallást és a nyelvtanilag helyes beszédet. A népi mondókák segítségével tisztítható a magán- és mássalhangzók helyes kiejtése, megfelelő artikulációja, a hangkapcsolatok törvényszerűségei. A gyermekek a mesékből, versekből sok új fogalmat ismerhetnek meg. A bábjátékban, dramatikus játékban, **vagy a drámajátékban,** a gyermekek kibontakoztathatják a szabad önkifejezésüket. A dramatikus helyzetek lehetőséget adnak a társalgási kedv fokozására, önálló versmondásra.

**Beszédhibák megelőzése, javítása anyanyelvi játékokkal, gyakorlatokkal:** Az anyanyelvi játékok a nap folyamán bármely tevékenységhez kapcsolódva, bármikor alkalmazhatók. A gyermekek számára ezek a gyakorlatok nem beszédhiba-javító módszerek, hanem érdekes, játékos, néha humoros szituációt teremtő mozzanatok.

/Pl.: hangutánzó, fúvási, hallási, artikulációs, szókincsfejlesztő, ajak – nyelv – gyakorlatok fejlesztő versek segítségével/

**A fejlődés várható eredménye az óvodáskor végén:**

* A gyermekek szívesen ismételgetik a verseket,rigmusokat.
* Várják, igénylik a mesehallgatást.
* Szívesen mesélnek, báboznak, dramatizálnak az óvoda kiscsoportosainak és maguk szórakoztatására.
* Megjegyeznek 10-14 gyermekmondókát, 6-8 verset és 8-10 mesét.
* Tudnak meséket, történeteket kitalálni, azt mozgással megjeleníteni, kifejezni.

30

A fejlődés várható eredményeiből és az alternatív program által meghatározott értékekből kidolgozott **sikerkritériumok:**

* A gyermekeknek megtanítandó irodalmi anyag legalább 70 %-a magyar népmeséket, népi mondókákat, rigmusokat, közmondásokat tartalmaz.
* Az irodalmi anyagot évszakoknak megfelelően csoportosítjuk, s összegyűjtjük a humoros mondókákat, verseket, meséket is.
* Könnyen tanítható verseket, klasszikus gyermekmeséket választunk ki.
* Minden korosztály nevelésében megjelenik az ölbeli játék.
* A gyermekek a meséket nyugodtan, figyelmesen hallgatják.
* Az óvónő a mese többszöri átéléséhez kéthetes feldolgozási ciklust alkalmaz. Az első hét a mesélés, befogadás hete, a második pedig a mese feldolgozásának a hete – drámajáték segítségével is lehet.
* A nagyobb gyermekek rendszeresen bábjátékkal, drámajátékkal kedveskednek a kicsiknek.
* A gyermekek kevés mesét, mondókát tanulnak, de azt sokat ismételgetik.
* A hangsúlyos, szép verselés miatt az egyéni verstanítás dominál.
* A mese megszerettetését az óvónők gonddal összeállított ceremóniája teszi varázslatossá.

**5.4. ÉNEK, ÉNEKES JÁTÉKOK, ZENEHALLGATÁS, ZENEOVI**

**A tevékenység célja:** közös éneklés, közös játék örömének megéreztetése, hogy azon keresztül formálódjon a gyermekek zenei ízlése, esztétikai fogékonysága. A gyermekek jussanak minél több olyan zenei élményhez, ami megalapozhatja zenei anyanyelvüket. Az óvónők szervezett zenei foglalkozása mellett nagy segítséget jelent zenepedagógusunk munkája. Heti egy alkalommal vezeti zenei foglalkozását a vegyes életkorú gyermekeknek. Célja a zeneiskolára való felkészítés.

**Az óvodapedagógus feladatai:**

* A felhasznált zenei anyagok igényes, életkornak és képességszintnek megfelelő összeállítása.
* A tevékenység differenciált szervezeti formáinak biztosítása.
* A gyermekek nyelvi képességeinek fejlesztése mondókákkal, gyermekdalokkal és a zenei képességfejlesztő játékokkal.

**Tartalma:**

**A felhasznált zenei anyag igényes, életkornak és az adott csoport képességszintjének megfelelő válogatása.**

Az óvodai nevelés során a gyermekek mondókákat, énekes játékokat, komponált gyermekdalokat ismernek meg. A mondókák, énekes játékok zenei anyanyelvünk művészi értékei.

A **3-4 éves** korú gyermekek elsősorban olyan **ölbeli játékokat** ismernek meg, amelyeket a felnőttekkel közösen játszhatnak. Ezek között van arc, kéz, ujj, lovagoltató játék. A szeretet-

31

kapcsolat, a biztonságérzet kialakításának egy láncszeme a tapintásos kontaktussal összekapcsolt zenei élmény. A kicsik egyszerű 2-5 hangból álló olyan **énekes játékokat**

ismernek meg, amelyek játéka álló helyzetben, játékos mozdulatokkal eljátszhatók. A gyermekek megtanulnak 5-7 mondókát, ölbeli játékot, 8-10 énekes játékot és mindössze 2-3 komponált gyermekdalt az ünnepek köszöntésére.

A **dalok ajánlott hangkészlete:** s-m, l-s-m; m-r-d; d-l-s.A rövid mondókák, dalok 2/4-es üteműek, melyekben negyed és páros nyolcas ritmusok legyenek. E kor legjellegzetesebb játéka az ölbeli játék.

A **4-5 éves** gyerekekkel az óvónő még mindig játszik ölbeli játékokat. Az európai és a magyar gyermekdalok hangterjedelme is dúr hexachord marad. Ők már képesek arra, hogy ilyen hangkészletű énekes játékokat énekeljenek, amelyekkel mozgásuk is jól fejleszthető. Megismerik a csigavonal, hullámvonal, szerepcserére épülő játékokat. A nyolcad, negyed ritmusképeken túl megjelenhet már a szinkópa és a szünet is. A gyermekek énekelgessenek 4-8 motívumból álló énekes játékokat, 3-4 műdalt. A 4-5 új mondóka és a 8-10 új gyermekdal megtanulása mellett ismételgessék a 3-4 éves korban tanult dalokat is.

**A dalok ajánlott hangkészlete:** s-m; m-r-d; s-m-r-d;d-l-s; m-r-d-l.

Az **5-6-7 éves** gyerekek tanuljanak meg 4-7 újmondókát, 10-12 új énekes játékot, 4-5 alkalomhoz illő műdalt. Olyan mondókákat, dalokat is tanulnak, melyekben már szünet, szinkópa, tizenhatodok is előfordulnak. A **dalok ajánlott hangkészlete:** ugyanaz, mint a középső csoportban. A legidősebb óvodások szabálytartó képessége megengedi, hogy az óvónő bonyolultabb párcsere, kapus, hidas, sorgyarapító-fogyó játékokat is tervezzen, amit e korosztály néptáncának is tekinthetünk.

 **A 3-6-7 éves korban megjelenő jellegzetes tartalmak biztosítása:**

A **3-4 éves** gyermekek a jóízű játékok közben közvetve szerzik meg a zenei készségeket és ismerik meg az alapfogalmakat.

Tudjanak halkabban, hangosabban beszélni, mondókát mondani és énekelni. Figyeljék meg a csendet, a környezet hangjait, a dallamjátszó hangszerek és az emberi hangok hangszínét. Ismerjenek fel 2-3 eltérő hangszínű zörejt.

Érzékeljék különböző mozdulatokkal az egyenletes lüktetést. Az óvónő énekelgesse a gyermekek nevét, jelét, csalogassa őket énekelve a közös játékba, tevékenységbe. Egyszerű mozgással kövessék az óvónő énekét, hangszeres játékát, tempóváltását.

Ismerkedjenek meg az egyszerű ritmushangszerek használatával.

Ismerjék fel a magas-mély hang közti /oktáv/ különbséget, s azt térben jelezzék is, vegyék át a kezdőhang magasságának váltását.

Az óvónők és zenepedagógusunk is felkelti a gyermekek érdeklődését a zenehallgatás iránt, hogy képesek legyenek az áhítatos zenehallgatásra. Minél több zenei élményt közvetítünk, elsősorban énekes előadással. A mindennapok során a különböző tevékenységekhez is gyakrabban kapcsolódik zenehallgatási élmény.

A **4-5 éves** gyermekek a tiszta éneklés érdekében minél gyakrabban énekeljenek önállóan. Énekeljenek egyénileg, kisebb csoportokban is, halkabban és hangosabban, magasabban és

32

mélyebben,tiszta kvint távolságban. Mutassák térben, éneklés közben az énekek dallamvonalát, vegyék át a dalok kezdőhangjának váltását.

A jól ismert dalokat szöveg nélkül, dúdolásról vagy hangszerről ismerjék fel.

Bújtassanak el rövid dalokat szabályos motívumonként váltva /belső hallással/ halkan és hangosan. Ismerjék fel a finomabb zörejeket, egymás hangját, valamint a környezet zörejeit. Érezzék az egyenletes lüktetést, tudjanak egyenletesen járni, tapsolni. Érezzék a motívumok hangsúlyát és emeljék ki a dalok, mondókák ritmusát.

Legyenek képesek a gyerekek az óvónő által indított tempót önállóan megtartani, a gyors-lassú között különbséget tenni.

A gyermekek játsszanak kérdés-felelet játékot, változatos szövegekkel és ritmusokkal.

Használjanak többféle népi ritmuseszközt, a ritmusérzék fejlesztés érdekében. Ezeket a „ritmus-hangszereket” készítsék közösen az óvónőkkel, hogy együtt tudjanak mondókázgatni, énekelgetni, a kis „ritmus zenekar” kíséretével.

A zenei élményre mindennapos lehetőség van az óvodában, sok tevékenységhez kapcsolódik /rajz, kézimunka, mozgás/. Az óvónő az **5-6-7 éves** gyerekekkel együtt variálja az énekes játékok mozgás anyagát olyan egyszerű táncos lépésekkel, amit a felnőtt minta utánzásával követni tudnak. A hallásfejlesztést segítő fogalompárokat, pl.: a halkabb-hangosabb éneklést kapcsolják össze a tempóváltoztatással, vagy dallambújtatással.

A zenei alkotóképesség fejlesztése során próbálkozzanak dallamok kitalálásával az ismert mondókákhoz, versekhez. Beszélgessenek énekelve, játszanak énekes „kérdés-felelet” játékot.

Ismerjék föl a magasabb-mélyebb hangokat, mutassák térben az ismert dallamokat.

Ismert dalokat próbáljanak meg szabályos és szabálytalan motívumonként belső hallással elbújtatni.

Figyeljék meg a finom hangszíneket, különböztessék meg a természetben, környezetben hallható zörejeket, beszéd és énekhangokat, hangszereket.

A ritmusfejlesztés eredménye, hogy a gyermekek meg tudják különböztetni az egyenletes lüktetést és a dalok ritmusát. Fejlett csoport esetén megpróbálkozhatnak ezek összekapcsolásával is.

A gyerekek tudják a dalok, mondókák ritmusát kiemelni, a szünetet játékos mozdulattal kifejezni. A jól ismert dalokat, mondókákat,ismerjék föl ritmusukról,s próbálkozzanak kitalált szöveges ritmusmotívumok visszatapsolásával is.

Legyenek képesek a különböző tempókat az óvónő segítsége nélkül, önálló irányítással is megtartani. Az ügyesebb 5-6-7 éves gyermekeknek lehetőséget ad az óvónő, hogy egyszerű hangszereken /metallofon, furulya/ is játszhassanak.

 **A tevékenység szervezeti formáinak biztosítása:**

A zenei nevelés szervezeti formája **kötetlen és kötött jellegű.**

Az udvaron is kezdeményezünk énekes játékot.

**A fejlődés várható eredménye az óvodáskor végén:**

* A gyermekek élvezettel játszanak énekes játékokat.
* A gyermekek gátlások nélkül egyedül is tudnak énekelni.
* Tudnak élvezettel figyelni a zenehallgatásra.

 33

* Megkülönböztetik a zenei fogalompárokat.
* Tudnak ritmust, mozgást, dallamot rögtönözni.
* Érzik és kifejezik az egyenletes lüktetést és a dalok ritmusát.

**A fejlődés várható eredményeiből a program által meghatározott értékekből kidolgozott sikerkritériumok:**

* Egy nevelési évben 8-12 dalos játékot és 4-7 mondókát tanítunk az ünnepkörök anyagát is beleértve. Mindezeket visszatérően egész év folyamán ismételjük, hogy a bevésést elősegítsük.
* Zene Ovis foglalkozások anyagát összehangoljuk az óvónők által tervezettekkel.
* Tervezéskor figyelembe vesszük csoportunk összetételét, a gyermekek egyéni képességeit.
* A dalos játékokat évszakoknak megfeleltetve tervezzük, figyelve azok hangkészletére, ritmusára, játéktípusára. Tervezéskor figyelembe vesszük a hagyományokat.
* A dalos játékok játékait megkomponáljuk, hogy minél erősebb érzelmi hatással legyenek a gyermekeink erkölcsi, esztétikai érzelmeire.
* Élünk a dicséret egyénenkénti változatos formájával /fizikai kontaktusok, simogatás, tekintet, érintés/.
* A dalos játékok során tudatosan figyelünk a keletkezett szociális, esztétikai érzelmekre, s azt megerősítjük.
* Mintaadó szerepünk, személyiségünk segíti a zenéhez kötődés kialakulását.
* Élünk a dalos játékok adta humorral,a spontaneitás lehetőségeivel.
* A gyermekekben erősítjük az együttműködő készséget, egymásra figyelést.
* Az óvodai nevelés teljes rendszerébe beépítjük a zenehallgatási lehetőségeket – altatás, más tevékenységek élmény kiegészítése, a gyermekek és a szülők fogadása /folyosói zene/ évszaki koncertek.
* A zenei képességfejlesztő játékokat kötetlen formában mikro csoportban végezzük.

**5.5. RAJZOLÁS, MINTÁZÁS, KÉZIMUNKA**

A tevékenység **célja**: a gyermekek élmény- és fantáziavilágának képi, téri szabad önkifejezése. A gyermekek tér-forma-szín képzetének gazdagítása, esztétikai érzékenységük, szép iránti nyitottságuk, igényességük alakítása.

**Az óvodapedagógus feladatai:**

* A gyermeki alkotó-alakító tevékenység feltételének megteremtése.
* A 3-6-7 éves korban tervezhető alkotó-alakító tevékenységek tartalmának, minőségének differenciált fejlesztése.
* A tevékenység szervezeti formáinak biztosítása.

**Tartalma:**

 **A feltételek megteremtése:**

A különféle technikák gyakorlásához,alkalmazásához biztosítjuk a feltételeket a mindennapi szabad játékban is. Az alkotó tevékenységhez méretben, minőségben megfelelő eszközök

 34

szükségesek. Az alkotó-alakító tevékenységhez külön helyet biztosítunk, a mozgó gyerekektől védve /kis sarok egy asztallal, nyitható szekrény/. Az eszközöket megfelelő mennyiségben, elérhető helyen tároljuk /kis szekrényben van minden kellék, eszköz, amihez a gyerekek könnyen hozzáférnek/. Az eszközök biztonságos kezelését egyenként tanítja és folyamatosan ellenőrzi az óvónő.

A gyerekek oldott, kellemes légkörben szívesen kapcsolódnak be az alkotó munkába, az elrontott, sikertelen lépéseket javíthatják.

**A 3-6-7 éves korban tervezhető alkotó tevékenységek, s azok tartalmának, minőségének fejlesztése:**

Az óvodába kerülő **3-4 éveseknek** lehetőséget biztosítunk arra, hogy **játszva ismerkedjenek** az anyagokkal, eszközökkel és a technikai kivitelezés lehetőségeivel. Óvodánk udvara lehetőséget biztosít arra, hogy már az őszi időszakban /beszoktatástól kezdve/ a gyerekek sokat játszhassanak, építhessenek a homokozóban. Gyurkálják, simítsák, gömbölyítsék, karcoljanak bele, készítsenek nyomokat, nyomatokat.

A gyerekek tetszés szerint vegyenek részt a plasztikai alakításban. Ismerjék meg az agyag, gyurma, lisztgyurma alakíthatóságát nyomkodva, ütögetve, gyurkálva, gömbölyítve, simítva, sodorva, mélyítve, tépegetve, karcolva. Figyeljék meg a különböző minőségű papírokat /karton, csomagolópapír, rajzlap, írólap, selyempapír,krepp-papír/. Áztassák, fessenek rá, gyűrjék, tépjék, vágják, ragasszák.

Használjanak textilt, fonalat, felhasználás közben gyűjtsenek tapasztalatot az anyagokról.

Az udvari tevékenységek, rövid séták alkalmával talált terméseket,kavicsokat, csigaházakat, faleveleket, stb. használják fel téralakító,építkező tevékenységük közben. Ismerjék meg a vízfestéket, temperát, ujjfestéket, fessenek ujjal, tanulják meg és gyakorolják az eszközök /ecset, stb./ használatát. A képalakítás jelenjen meg zsírkrétával is. A képalakító tevékenységek technikáját, eszközeit tervezze meg az óvónő. Használjon vegyes technikát is. A téma nem tervezhető a szándéktalan firka és a látszólag szándékos forma-firka időszakában. A gyerekek tudjanak beszélni az alkotásukról, s örüljenek a létrehozott produktumnak.

Az óvoda közös helyiségében a falon és két kis asztalon biztosítjuk azt, hogy az „alkotásokat” mindenki megtekinthesse.

A **4-5 éves** gyermekek alkotó-alakító tevékenységét bővítjük. A gyermekeknél megjelenő szándékos **képalakító tevékenység**et segítjük élményeikhez kapcsolódó témákkal, s azokhoz megfelelő illeszkedő technikával. Jelenjen meg a gyermekek rajzában az emberábrázolás, a környezet, saját elképzelés alapján történő megjelenítése. A gyerekek gyönyörködjenek a gazdag formákban, a színkeveréssel alkotott színárnyalatokban. Használjanak ceruzát, krétát, filc- és rostirónokat, ágakat, különböző vastagságú ecseteket az alkotások finomabb kidolgozásához.

Tudjanak játékukhoz kellékeket, valamint alkalmi ajándéktárgyakat készíteni. Fűzzenek gyöngyöt, készítsenek krumpli nyomatokat, gazdagodjon a **technikai megoldások** sora**,** pl.: gipszöntés, papírhajtogatás /origami/, papírfűzés, stb. alkalmazása. Az **építés** során variálják a teret, az építés lehetőségeinek részletezését. A gyerekek segítsenek az eszközök előkészítésében, elrakásában.

35

Az **5-6-7 éves** gyermekek alkotó-együttműködési készségét figyelembe véve az óvónő segítse a képi, plasztikai és a környezetalakításból eredő aktív tárgykészítés bővülését. A **képalakítás** során a gyermekek minél többször alkossanak közös élményeikről közös kompozíciót.

A saját élményeken alapuló cselekményes témákban jelenjenek meg a mesék, versek, énekes játékok, ünnepek eseményábrázolásai is.

A gyerekek használjanak a képalakításhoz minél eredetibb megoldásokat, jelenítsék meg a formákat, színeket egyéni módon. A gyerekek plasztikai munkájában is jelenjen meg közös térbeli többalakos kompozíció, egy-egy mesejelenet, énekes játék stb.

Készítsenek ajándékot - elsősorban ünnepekhez kötötten- szüleik részére, pajtásaiknak, az óvoda dolgozóinak. Éljék át minél gyakrabban az ajándékozás örömét. Szülők segítségével is gyűjtögessék az alkotó-alakító munkához szükséges anyagokat.

**A szülőknek szervezett havi program keretein belül is lehetőség nyílik arra, hogy közösen alkossanak a gyerekek szüleikkel.**

A gyerekek lehetőleg teljesen önállóan készítsenek elő minden anyagot, eszközt az alkotó tevékenységhez.

 **A tevékenység szervezeti formáinak biztosítása:**

Az alkotó-alakító tevékenységek a mindennapi játékba integrálódnak. Az óvónő egy héten egyszer tudatosan irányított mikro csoportos, kötetlen formájú tevékenységet szervez. Az egyéni segítségnyújtás érdekében egyszerre csak maximum 5-6 gyermek vesz részt a tevékenységben. Megteremtjük annak a lehetőségét, hogy minden gyermek ilyen formában megalkothassa az ajánlott eszközfeltételekkel képi-plasztikai elképzelését.

A gyermekek jelenítsék meg személyiségük kivetített darabját, amelyben érzelmeik, vágyaik, szorongásaik, fantázia- és élményviláguk mutatkozik meg.

**A fejlődés eredménye az óvodáskor végén:**

* Képalkotásban egyéni módon jelenítik meg élményeiket,elképzeléseiket.
* A gyermekek alkotására jellemző a részletező formagazdagság, a színek egyéni alkalmazása.
* Örül az alkotásnak és a közösen elkészített kompozíciónak.
* Plasztikai munkáik egyéniek, részletezőek.
* Téralakításban, építésben bátrak, ötletesek, együttműködők.
* Rácsodálkoznak a szép látványára, tudnak gyönyörködni benne.
* Megfogalmazzák értékítéletüket, beszélgetni tudnak az alkotásokról.

A fejlődés várhatóeredményeiből és a program által meghatározott értékekből kidolgozott **sikerkritériumok:**

* A gyermekekkel megtanítjuk az eszközök fogását, használatát, gondozását.
* A gyermekek sokféle technikát ismernek meg.

A rajzos tevékenységet előkészítjük olyan megfigyelésekkel, olyan helyzetek megteremtésével, melyből élmények származhatnak, s melyeket a gyermekek az ábrázoló tevékenység során is ki tudnak fejezni.

* A rajzos foglalkozásokon témajavaslatokkal élünk, amelyből a gyermek kiválassza, hogy mit szeretne megjeleníteni.
* Minden tervezett kötetlen tevékenységen két technika alkalmazására van lehetőség.

36

* A témákat legtöbbször megfeleltetjük az adott évszaknak.
* Mindent megragadunk, hogy a gyermeket választás elé helyezzük abban a kérdésben is, hogy mi a szép, mi a csúnya, mi a kellemes, s mi a kellemetlen.
* A gyermekeknek biztosítjuk, hogy rajzaikat önálló rendezési elv alapján kirakhassák a rajzos sarokban lévő mini-galériájukba és hosszasan gyönyörködhessenek benne.
* A tevékenységek tervezésekor gondolunk a komplex művészeti hatások alkalmazására.
* A gyermekeink folyamatosan készítik a meglepetéseket, ajándékokat az óvodába érkező vendégeknek.
* A szülőkkel közös program keretein belül a „szülővel együtt alkotás” örömét teremtjük meg, miközben esztétikus tárgyak készítésével mélyítjük az óvoda-szülő kapcsolatot is.

**5.6. A MOZGÁS, MOZGÁSOS JÁTÉKOK**

A tevékenység **célja:** a gyermekek természetes, harmonikus mozgásának, testi képességeinek fejlesztése játékos formában. Cél továbbá a test, a gyermekek tájékozódásának, alkalmazkodó képességének, valamint a személyiség akarati tényezőinek fejlesztése úgy, hogy megmaradjon a gyermekek szabad mozgáskedve.

**E célok megvalósításában nagy segítségünkre vannak az óvodánkkal kapcsolatban álló szakemberek. / Úszómesterek és lovászok/**

Az esztétikus mozgásformák elsajátítása hozzájárul a művészeti programunkban megfogalmazott célok eléréséhez.

A gyerekeknek a játékos feladatoknak köszönhetően kellemes emlékeik lesznek a sportról, ezért szívesen folytatják későbbi életükben is. A foglalkozásokon lányok és fiúk egyaránt részt vesznek.

**Ritmikus gimnasztika:**

A kezdetben játékos formában történő foglalkozások keretein belül a sportág mozgásanyagán keresztül kiválóan fejleszthető a koordinációs képesség, az ügyesség. Megtaníthatóak a mozgások különböző fajtái, a lazítás, a feszítés, a lendítés, a vezetett mozgások, a különböző testhelyzetek álló helyzetben és haladás közben végrehajtató mozgások. A kislányok teste arányosan fejlődik, megtanulják a helyes testtartást. Személyiségük jó irányba formálódik, fegyelmet, önfegyelmet tanulnak, fellépésük magabiztossá válik. A gyermekek izomzatának, csontozatának megfelelő fejlődéséhez, hogy helyesen tudják tartani magukat, rendszeres, alapos gimnasztikai képzés szükséges, melyre a sportág anyaga kiválóan alkalmas.

**37**

**Az óvodapedagógus feladatai:**

* A 3-6-7 éves korban tervezhető mozgásfejlesztő játékok biztosítása.
* A különböző szervezeti formák megteremtése a gyermekek mozgásszükségletének biztosítása érdekében.

**Tartalma:**

 **A 3-6-7 éves korban tervezhető mozgásfejlesztő játékok összeállítása:**

A gyermekek nagymozgása /járás, futás, kúszás, mászás/ jól fejleszthető az óvoda udvarán is, ahol tér, mozgásfejlesztő eszközök állnak rendelkezésünkre.

Az épületben található tornatermünk igen jól felszerelt, az eszközök sokfélesége maximális lehetőséget biztosít a gyermekek sokoldalú foglalkoztatására. A mozgásos tevékenységeket az óvónőmindenkor a gyermekek életkorához, fejlettségi szintjéhez méretezi.

Az óvónő a **3-4 éves** gyermekek irányított mozgásos tevékenysége során a **nagymozgások fejlesztésére** helyezi a hangsúlyt. Ismerkedjenek meg a tartásgyakorlatokkal. Játszanak ugrásgyakorlatokat. Ismerkedjenek meg a dobásgyakorlatokkal, labdagyakorlatokkal. A mozgásos játékok adjanak teret a támaszgyakorlatok gyakorlására is. A talajtorna eleme is jelenjen meg a játékokban. A gyerekek játsszanak minél több egyensúlyozó játékot. Többféle kézi szert alkalmazunk a különböző típusú mozgásos játékhoz.

Az óvónő megmutatja a helyes mintát és igényelje a mozdulatok pontos, esztétikus gyakorlását.

A **4-5 éves** gyerekek természetes mozgásában még mindig a **nagymozgások fejlesztésére** kerül a hangsúly. Az **irányított mozgásos játék**ban jelenjenek mega futásgyakorlatok, három-négy akadályon át, fel- és lelépéssel, átbújással.

Szervezzünk ugrásgyakorlatokat. A dobásgyakorlatok során próbálgathatják a célba dobást egykezes felső dobással, babzsák távolba hajításával, haránt terpeszállásból. Az irányított mozgásos játékok során gyakorolhatják a támaszgyakorlatokat. A talajtorna anyagaként megjelenik a guruló átfordulás és a kézen állás előgyakorlata. Kiemelt szerepet kap az egyensúlyérzék fejlesztése a szem-kéz, szem-láb koordináció differenciálódása.

Az **5-6-7 éves** gyermekek mozgása már összetettebb, harmonikus ritmusú. Sokféle mozgáselemet ismernek, amit játékos formában szívesen ismételnek. Hangsúlyt kap ennél a korosztálynál az észlelés, az alaklátás, formaállandóság, mozgás közbeni fejlesztés. Különböző **kézi szerek**et használtathatunk a gyerekekkel.

A különböző típusú **futógyakorlatokat** sorverseny, váltóverseny, versenyfutás közben gyakorolják a gyerekek. Megismerik a fokozódó futást, a gyors- és lassú futást, ugrásgyakorlatokat végeznek.

**Dobjanak** egykezes, kétkezes alsó és felső dobással célba, 2 m magas kötél felett. A gyermekek rendszeresen játszanak labdagyakorlatokat . Rendszeresen ismétlik az óvodában tanult **talajtorna elemeket** /ritmikus gimnasztika órán/.

**A különböző szervezeti formák megteremtése a gyermekek mozgásszükségletének kielégítése érdekében:**

**38**

A heti rendbe illeszkednek a már említett mozgásfejlesztő foglalkozások. Heti 1x lovaglás, ritmikus gimnasztika és úszás foglalkozás. A fennmaradó 2 napban a gyerekek napirendjéhez illeszkedve rövidebb, 10 perces tornát szervez az óvónő.

**A fejlődés várható eredménye az óvodáskor végén:**

* A gyerekek szeretnek mozogni, kitartóak a mozgásos játékokban.
* A gyermekek nagymozgása,finommozgása, egyensúlyérzéke, összerendezett mozgása kialakult.
* Ismerik az irányokat, tudnak térben tájékozódni.
* Betartják a szabályokat a különböző versenyjátékok, ügyességi játékok játszásakor.
* Tudnak ütemtartással járni, gimnasztikai gyakorlatokat esztétikusan végezni.
* Szeretnek futni, képesek 50-100 m-t kocogni.
* Tudnak helyben labdát vezetni.

**A fejlődés várható eredményeiből és a program által meghatározott értékekből kidolgozott sikerkritériumok:**

* Az óvodaudvar nagymozgás fejlesztő lehetőségének teljes kihasználása.
* A kondicionáló képességek: erő, gyorsaság, állóképesség tudatos fejlesztése.
* Futásjátékok minél teljesebb biztosítása.
* Dobás – labdajátékok minél komplexebb alkalmazása.
* Talajtorna elemeinek sokféle játékos gyakoroltatása.
* Többféle egyensúlyozó játék biztosítása a gyermekek koordináló képességének fejlesztéséhez.
* Játékos támaszgyakorlatok szervezése a gyermekek izmainak, mozgékonyságának növeléséhez.
* Változatos szervezeti kereteket biztosítunk a gyermekek mozgásának gazdagításához.

**5.7. A KÜLSŐ VILÁG TEVÉKENY MEGISMERÉSE**

**A szűkebb és tágabb környezet rendjének, tisztaságának megtartására nevelés:**

Az óvoda szelektív hulladékgyűjtésében való tevékeny részvétel. Az élményszerző séták és kirándulások alkalmával környezetünk élővilágának, tárgyi eszközeinek, építményeinek megfigyelése, védésének/óvásának lehetőségeivel való ismerkedés.

A tevékenység **célja:** a közvetlen és tágabb környezet felfedezése során a gyermekek pozitív érzelmi viszonyának alakítása a természeti-emberi-tárgyi világ értékei iránt. A környezet megismerése közben a gyermekek mennyiségi, alaki, nagyságbeli, tér- és síkbeli szemléletének alakítása is megtörténik.

**Az óvodapedagógus feladatai:**

* A 3-6 éves korban tervezhető hagyományos és helyi tartalmak biztosítása.
* A gyermekek kommunikációs készségének fejlesztése, a közvetlen tapasztalat- és ismeretszerzés során.
* A tevékenység differenciált szervezeti formáinak biztosítása.

39

**Tartalma:**

**A 3-6-7 éves korú gyermekeknek tervezhető hagyományos és helyi tartalmak összeállítása a környezetük értékeinek felfedezése érdekében.**

**A 3-4 éves** gyermekek az óvoda elfogadása, megszerettetése után ismerkedhetnek az óvoda közvetlen környezetével.

Megfigyelhetik az évszakok szépségét, színeit, jelenségeit, időjárását, növényeit.

Gyűjthetnek terméseket, leveleket, kavicsokat, tollakat, az évszakokra jellemző képeket. A talált „kincseket” helyezzék el a csoportszoba erre a célra kijelölt helyén. Meglátogathatják a közelben lakó csoporttársaikat, beszélhetnek a család tagjairól. Ismerkedjenek az óvoda utcájával, épületeivel, az ott található intézményekkel, az utcában élő állatokkal, növényekkel. Ha vannak a közelben esztétikai alkotások /pl.: szép épületek, szobrok/, azokat is figyeljék meg.

Beszélgessenek a környezet formáiról, színeiről, nagyságbeli, mennyiségi jellemzőiről.

Az óvónő a **4-5 éves** gyermekek tapasztalat és élményszerző sétáit az óvoda utcáján túl az óvoda közvetlen környezetében szervezi meg. Törekszünk a megfigyelések, gyűjtőmunkák gazdagítására, differenciálására.

A gyermekek az évszakok szépségét, jelenségeit, színeit, az időjárás változását megfigyelésük után jelezzék az évszakokat mutató jeltáblákon.

Gyönyörködünk az évszakok növényeiben. Összefüggéseket keresünk az időjárás és az emberek tevékenysége között. Terméseket gyűjtünk, s azokat hasznosítjuk. Kora tavasszal rügyeztetünk, magvakat csíráztatunk. Élményszerző sétát szervezünk az óvoda közelében levő zöldségeshez, intézményekbe.

Út közben megcsodáljuk a környezetünkben található esztétikai alkotásokat. Gyakoroljuk a gyalogos közlekedés szabályait. Ismerkedünk a személy- és teherszállító járművekkel.

Az óvoda környezetében élő háziállatokat, madarakat, bogarakat igyekszünk megismertetni.

Az **5-6-7 éves** gyermekek ismerkednek az óvoda tágabb környezetével. Felfedezik az évszakok szépségét, a színeik árnyalatát, a környezet szennyeződéseit /víz, levegő, föld/ a növények fejlődési feltételeit. Segítenek az akváriumunk és terráriumunk tisztításában, a halak és a teknős etetésében. Minden gyermek saját csíráztatást végez. Sokat beszélgetünk a környezetvédelemről. A gyermekek végezhetnek megfigyeléseket a növényekkel, állatokkal, vízzel, levegővel és a talajjal.

A gyermekek ismerkednek a felnőttek munkájával.

A természet kincseit őrző sarokba a gyermekek osztályozzák az összegyűjtött anyagokat, s amit lehet, hasznosítanak. Élményszerző sétákat szervezünk építkezésekhez, bölcsődébe, óvodába, iskolába, HÉV-állomásra. Bővítjük ismereteiket a szárazföldi, vízi, légi közlekedéssel kapcsolatban.

Lehetőség szerint megfigyeljük a háziállatokat az élőhelyükön.

**A tevékenység differenciált szervezeti formáinak megteremtése:**

A gyermekek fejlesztése mindhárom korosztály esetében mikro csoportban történik a közvetlen tapasztalat és élményszerző séták alkalmával. Az óvónő hetente egy természeti-emberi-tárgyi környezeti téma megfigyelését tervezi. 40

**A gyermekek kommunikációs készségének fejlesztése a közvetlen tapasztalat- és ismeretszerzés során:**

A mikro csoportos tapasztalatszerzés lehetőséget ad a gyermek-óvónő személyes beszélgetésre. Az óvónő minden gyermekre oda tud figyelni, mindenkérdésére meg tud válaszolni. Ez a szervezeti forma kiválóan segíti a gyermekek szókincsének, nyelvi kifejezőkészségének fejlesztését.

A valós élethelyzetek természetes módon teszik lehetővé, hogy a gyermekek alkalmazzák a helyes köszönést, bemutatkozást, vélemény nyilvánítást, a szándékok kifejezését, mint a kérés, tudakozódás, üzenetközvetítés.

A gyermekek között erősödik a tapasztalatok közzététele, a látottak folyamatos elbeszélése.

**A fejlődés várható eredménye az óvodáskor végén:**

* A gyermekek észreveszik környezetükben az esztétikai alkotásokat.
* Ismerik a háziállatokat, vadállatokat, madarakat, bogarakat,ismereteiket rendezni tudják.
* Tudják lakcímüket, szüleik pontos nevét, foglalkozását, óvodájuk nevét.
* Tudják saját születési helyüket és idejüket.
* Különbséget tudnak tenni az évszakok között, gyönyörködni tudnak a szépségben. Felismerik a napszakokat.
* A gyermekek ismerik a környezetükben lévő intézményeket, üzleteket.
* Ismerik környezetük növényeit, s azok gondozását.
* Gyakorlottak az elemi közlekedési szabályok betartásában. Ismerik a közlekedési eszközöket.
* A tárgyakat meg tudják számlálni legalább 10-ig, össze tudják hasonlítani mennyiség, nagyság, forma, szín szerint.
* Megkülönböztetik a jobbra, balra irányokat, értik a helyeket kifejező névutókat /alá, fölé, mellé, közé stb./.
* Kialakul a beszédhelyzethez és az anyanyelvi szabályokhoz illeszkedő jól érthető beszédük. Ismerik a viselkedés alapvető szabályait, kialakulóban vannak azok a magatartásformáik, szokásaik, amelyek a természeti és társadalmi környezet megbecsüléséhez, megóvásához szükségesek.

**A fejlődés várható eredményeiből a program által meghatározott értékekből kidolgozott sikerkritériumok:**

* A közvetlen környezet megszerettetése érdekében az óvónők felmérik, hogy a környezetükben milyen értékek vannak, amelyek 3-6- éves korosztályhoz közel hozhatók.
* Az évszak olyan keretjellegű rendezőelv, amely egy negyedéves ciklusban összefogja a gyermekeknek tanítandó összes ismeretet.
* A környezeti értékek felfedeztetése során első helyre kerülnek a szép, esztétikus jelenségek, emberi-tárgyi értékek megláttatása.
* A gyermekek közvetlen környezetükben jól ismerik a növényeket, virágokat, dísznövényeket, fákat és az állatokat.

41

A gyermekek tapasztalati úton megtanulják a mennyiségi, térbeli, nagyságbeli, anyagii és alaki különbségeket, ezeket megnevezik és beépül mindennapi szókincsükbe.

* A környezet megszerettetése tevékenységet lehetőség szerint csakis mikro csoportos formában szervezzük meg.
* A gyermekekben kialakul a gyűjtögető szenvedély.
* A gyermekek szimbólumok segítségével megtanulják az évek, évszakok, hónapok, hetek, napok és a hozzájuk kacsolódó tevékenységek ciklikusságát, körfolyamatát.
* Az óvónők a környezeti témákat projektrendszerben dolgozzák fel, különös tekintettel figyelnek az esztétikai élmény kiegészítés meglétére.
* A gyermekek akváriumot, terráriumot gondoznak.
* A környezeti jelenségek mélyebb megismeréséért kísérleteket végeznek.
* A környezet megszerettetésének programjai igazi életteret adnak a gyermekek szókincsének, nyelvi kifejezőkészségének fejlesztéséhez.
* A gyermekek az alapvető ismereteket /lakcím, szülők neve, foglalkozása, óvoda neve, valamint a születésük időpontja, helye/ hároméves időintervallumban gondosan kimunkált aktivizáló módszerek alapján, a szülők bevonásával tanulják meg.
* A gyermekek a környezet tevékeny megismerése során szerzett tapasztalataikat vizuálisan is megjelenítik.

**5.8. MUNKAJELLEGŰ TEVÉKENYSÉGEK:**

A tevékenység **célja:** a gyermeki munka megszerettetésén keresztül olyan készségek, tulajdonságok kialakítása, melyek pozitívan befolyásolják a gyermekek közösségi

kapcsolatát, kötelesség teljesítését. A munkajellegű tevékenységek során a gyermekek tapasztalatokat gyűjtenek az őket körülvevő világról, megismerik környezetüket és kialakulnak a munkavégzéshez szükséges készségeik, képességeik, tulajdonságaik.

**Az óvodapedagógus feladata:**

A különböző munkajellegű tevékenységek tervezése, szervezése, s azok feltételeinek biztosítása.

**Tartalma:**

 **Az óvónők viszonya a munkajellegű tevékenységekhez:**

* Az óvodások munkajellegű tevékenysége a játékból bontakozik ki,elsősorban önmagukért és a közösségért végzik, éppen ezért már az óvodába lépéskor el kell kezdeni játékos keretek között a munkához való pozitív viszony kialakítását.
* Az óvónő tanítsa meg a gyermekeket a feladatok elvégzésére, a munkaeszközök használatára, adjon mintát az eszközök használatához és a munkafázisok sorrendiségének megismeréséhez.
* Az önálló munkavégzés lehetőségét olyan munkával tudjuk megteremteni, melyet a gyermekek megerőltetés nélkül képesek végrehajtani.
* Az értékelésünk legyen buzdító, hogy a gyermekben pozitív viszony alakuljon ki a munkavégzéshez.
* A csoport óvónőinek kell biztosítani a legalkalmasabb munkaeszközöket és azok tárolását úgy kell megoldani, hogy a gyermekek bármikor hozzáférhessenek. 42
* Segítenünk kell a szülőknek, hogy vegyék komolyan, tartsák tiszteletben gyermekük munkáját, szoktassák gyermeküket saját személyükkel kapcsolatos teendők elvégzésére, a gyermekek otthon is vehessék ki részüket a munkában.

**A különböző típusú munkajellegű tevékenységek tervezése és azok feltételeinek biztosítása:**

**3-4 éves korban:** A beszoktatás ideje alatt alakuljon ki olyan személyes kapcsolat az óvónő és a gyermek között, amely lehetővé teszi, hogy a gyermek érdekelt legyen bármilyen munka elvégzésében.

**A gyermekek erejükhöz mérten vegyenek részt:**

* A csoportszoba rendjének fenntartásában.
* Az udvari játékszerek elrakásában.
* A kerti munkában /közös ültetés/.
* Az önkiszolgálásban /terítés, öltözködés, tisztálkodás/.
* Nyuszink gondozásában való bekapcsolódás.

**4-5 éves korban:** ebben a korban tudatosan vállalják a feladatokat. A gyermekek közösségi kapcsolatát jól fejleszti a naposi munka.

* Az óvónő segítségével, irányításával az étkezéshez szükséges eszközök kiosztása /a csoport szokásrendjének megfelelően/.
* A csoportszoba rendjének kialakítása,fenntartása.
* Az udvari játékszerek elrakása.
* Kerti munkában való aktív részvétel. /elszáradt falevelek összeszedése, a kiskert gondozása/
* Az alkalomszerű megbízatásoknak önállóan eleget tesznek.
* Szívesen segítenek egymásnak.
* A saját magukkal kapcsolatos teendőket önállóan és figyelmeztetés nélkül hajtsák végre.
* Működjenek közre az élősarok gondozásában. /növények locsolása, csíráztatás, palántázás, stb./
* Vegyenek részt a csoportszoba díszítésében ünnepek alkalmával.

**5-6-7 éves korban:**

A munkajellegű feladatokat a gyermekek már önállóan végzik, amelyet gyakori dicséret, elismerés módszerével mindennapivá tudunk tenni.

* A naposok önállóan terítsenek, figyeljenek az esztétikus elrendezésre. Étkezés után szedjék le az edényeket. Söpörjék le a morzsákat, töröljék le az asztalt /a csoport szokásrendjének megfelelően/.
* Vegyék észre a gyermekek, hogy a környezetükben mire van szükség, végezzenek környezetépítő munkát.
* Vigyázzanak a terem rendjére.
* Vegyenek részt a csoportszoba díszítésében,átrendezésében, játékszerek tisztításában.
* Segítsenek a kisebbeknek.
* Önállóan végezzék a növénygondozást, kerti munkát és használják a szerszámokat.

 **43**

**A fejlődés várható eredménye az óvodáskor végén:**

* A gyermekek szeretnek közösen dolgozni.
* Örülnek, ha a kötelességüket teljesítik.
* Önállóan, igényesen végzik a naposi munkát.
* Szívesen vállalkoznak egyéni megbízatások elvégzésére.
* Szívesen közreműködnek a növények és állatok gondozásában.
* Örömmel segítenek a kisebbeknek.
* Szeretnek meglepetést készíteni szüleiknek, óvónőiknek.

**A fejlődés várható eredményeiből a program által meghatározott értékekből kidolgozott sikerkritériumok:**

* A gyermekek a munkavégzéshez használt eszközök fogását megtanulják.
* Az óvodai életben az önkiszolgálás dominánsan jelenik meg.
* Az óvónők ügyelnek arra, hogy a naposi munka során felesleges várakozási idő ne alakuljon ki /terítés/.
* A gyermekeknek lehetőségük van növényeket ültetni, gondozni, terméseiket felhasználni.
* A gyermekek szívesen közreműködnek a növények, állatok gondozásában.
* Az óvoda megtervezi az udvari munkafajták lehetőségeit /gyerekek: lehullott falevelek gereblyézése, udvari játékok helyrerakása, diószedés, viráglocsolás slaggal, növények ültetése/.
* Az óvodában kidolgozott a környezetszépítő munka tartalma /az udvar mindenkori rendben tartása, festés, dekorálás stb./.
* A nevelőtestület óvodai szinten meghatározza az évszakokban végezhető munka tartalmát.

**6. GYERMEKVÉDELMI MUNKA AZ ÓVODÁBAN**

Intézményünkbe – jellegéből adódóan - jó szociális háttérrel rendelkező gyermekek járnak, így a gyermekvédelmi munkasorán a szociális szempontok háttérbe szorulnak.

Az utóbbi időben szaporodott a válások száma, így többen kénytelenek a gyermeküket egyedül nevelni. Ezek a családok igen súlyos nevelési problémákkal küzdenek.

**Az óvodás gyermekek családi helyzetének felmérése, család segítése**

Minden nevelési évelején anamnézis lapot veszünk fel az újonnan érkező gyermekekről.

Családias légkörű óvodánkban napi személyes kapcsolatban vagyunk a szülőkkel, nagyszülőkkel. A családokat érintő eseményekről a szülőktől állandó naprakész információkat kapunk.

Azt gondolhatnánk, hogy magánintézményben nincs szükség gyermekvédelmi munkára.

Viszont felgyorsult életritmus következtében a családok egyre kevesebb időt tudnak fordítani a gyermekek nevelésére. Az utóbbi években megszaporodott a magatartási, nevelési hiányossággal küzdő gyermekeink száma.

44

Az anyagi jóllét mellett többször tapasztaljuk a gyermekek érzelmi elhanyagolását.

Óvodánkkal kapcsolatban levő szakemberekhez /logopédus, pszichológus, fejlesztő pedagógus/ fordulunk, amikor nem találunk magyarázatot egyes gyermekek viselkedésére. Így a szakemberekkel és a szülővel együtt az esetek nagy többségében megoldási tervet dolgozunk ki. Amennyiben szükséges, további szakemberhez, szakintézménybe küldjük a gyereket.

Nagy tapintattal és odafigyeléssel kezeljük ezeket az eseteket, mégis előfordul, hogy a szülő nem képes szembenézni a gyermek és a család problémáival, és a megoldás helyett inkább elviszi egy másik intézménybe gyermekét.

**Feladataink a gyermekvédelem területén:**

A gyermek a legnagyobb érték, ezért úgy kell eljárni minden pedagógusnak, szülőnek, hogy a gyermek egészséges fejlődését minden tevékenység során maximálisan segítse tudása és legjobb képessége szerint.

Szem előtt kell tartani, hogy a gyermekvédelem nem más, mint a speciális feladatok jó érzékkel történő kezelése, hiszen a gyermekek védelme minden felnőtt kötelessége.

**7. SAJÁTOS NEVELÉST IGÉNYLŐ, FEJLŐDÉSI ÜTEMÜKBEN ELTÉRŐ GYERMEKEK**

 **NEVELÉSE**

**Fejlődési ütemében eltérő gyermek:**

* A pszichikus funkciók alakulása területén elmaradást mutató, a részképesség problémáival.
* Viselkedési, magatartási, beilleszkedési zavarral.
* Logopédiai eltérésekkel küzdő gyermekek.

**Feladataink:**

* Az eltérő ütemben fejlődő gyermekek elmaradásának mértékét szakemberek segítségével állapítjuk meg /pszichológus, logopédus, gyógypedagógus/.
* Differenciált, személyre szabott bánásmóddal segítjük képességeik kibontakozását.
* Az óvodában dolgozó segítő szakemberek /pszichológus, gyógypedagógus, logopédus/ támaszt nyújtanak az óvodapedagógusok számára ezen gyermekek szükségleteinek kielégítéséhez.
* A beszéd problémával küzdő gyermekek egyéni, illetve kiscsoportos fejlesztését a gyermekek számától függően 1-2 alkalommal hetente logopédus végzi.
* Az óvodapedagógusok az óvoda segítő szakembereivel rendszeres kapcsolatot tartanak, kölcsönösen tájékoztatják egymást.
* A szülőket a gyermekek fejlődésével kapcsolatban tájékoztatjuk, szükség esetén a Nevelési Tanácsadó, Családsegítő Központ, szakorvos segítségét ajánljuk fel.
* Tehetséges gyermekek esetében felhívjuk a szülők figyelmét a gyermekek kiemelkedő képességére, vagy képességeire.

**45**

* Ajánljuk azokat a lehetőségeket, ahol a gyermekek tehetséggondozása megvalósulhat /pl. helyi szinten igénybe vehető szolgáltatások: zeneiskola, gyermekszínház, ritmikus gimnasztika, foci, stb./.

A beszédprodukciós, valamint már láthatóan részképesség problémával küzdő gyermekek esetében egyéni állapotfelmérést végzünk ( beszédészlelés és beszédmegértés vizsgálata GOH és GMP akkreditált teszttel, és INIZAN diszlexia előrejelző teszttel).

Ezen túlmenően, a 3. évet betöltött gyermekek esetében nézzük a grafomotorium alakulását, a mozgáskoordináció állapotát. Az 5. évet betöltött gyerekeket szűrjük a törvényi előírásnak megfelelően, mely kiegészül figyelem és emlékezet vizsgálattal.

Az iskolába lépés előtt minden gyermeknél elvégezzük az ún. képesség-vizsgálatot.

Valamennyi gyermeket folyamatosan monitorozunk, első sorban a szociális képességeik fejlődését figyeljük időről-időre. Mindezeket az óvodai kereteken túl, külső szakemberek bevonásával is végezzük. Fontosnak, s egyben szükségesnek is tartjuk, hogy minden gyermeket érintő problémát a lehető legrövidebb időn belül a szülővel és szakemberek bevonásával közösen orvosoljunk. Kiemelten fontosnak tartjuk tehát a prevenciós és korrekciós munkát.

**8. PARTNERKAPCSOLATOK MÁS INTÉZMÉNYEKKEL**

**8.1. AZ ÓVODA ÉS A CSALÁD**

Gyermekeink nevelése főleg a családok joga és kötelessége; a mi fejlesztő munkánk csak kiegészítő szerepet játszik ebben a folyamatban. Hogy milyen módszerekkel történjen ez a személyiségfejlesztés az intézményünkben, jól kialakított kapcsolatrendszer működése az iránymutató.

**Fő célunk:** nyitott óvodai élet keretében a szülőkkel való együttnevelés és partneri kapcsolat során – a művészeti nevelés sokoldalú lehetőségeinek kihasználásával – reális, értékelő munka a gyermekek fejlesztése érdekében.

**Óvodai nevelőmunkánk tehát a családi nevelésre épül.** A szülőknek biztosan tudnia kell azt, hogy az óvodapedagógus vele együtt, az ő egyetértésével neveli a gyermekét. Csak ezen az alapon képzelhető el a biztonságos, vidám légkör kialakítása az óvodában. Ezt belátva az óvoda minden dolgozója előítéletektől mentesen közeledik minden családhoz, elfogadó,

megértő, a gyermek szüleinek kijáró megbecsülést kifejező magatartásával. Hangsúlyosan érvényre juttatjuk minden esetben a gyermekek érdekeinek mindenek feletti védelmét,ennek érdekében eleget teszünk titoktartási kötelezettségünknek.

Nevelőmunkánk alapját a személyes kötődésen nyugvó gyermek-óvónő kapcsolat adja.

**Ennek feltétele:**

A megbecsülés, a kölcsönös bizalom a szülő és az óvodapedagógus között. Az ilyen szemléletű nevelésben a gyermek kapocs a család és az óvoda együttműködésében.

**A kapcsolattartás formái:**

* **„Ovilátogató’**: Egy előre egyeztetett időpontban, a gyermekek szüleik jelenlétében ismerkednek saját óvodapedagógusaikkal, dajkáikkal,csoporttársaikkal.

**46**

* **Beszoktatás:** A beszoktatás első napja anya jelenlétében történik, később egyre kevesebb időt tölt az édesanya az óvodában, így a legrosszabb esetben is a 2. hét végére egy egész napot az óvodában tölt a beszoktatós gyermek.
* **Napi kapcsolattartás**: elengedhetetlenül szükséges, hogy a szülő teljes mértékben tájékozott legyen a gyermekével történt napi lényeges eseményekről. Főleg délutánonként lehetőség van a napi események megbeszélésére. A szülők az óvodapedagógussal egyeztetve bármikor bemehetnek az óvodai csoportba, részt vehetnek az óvodai életben.
* **„Közös játszóház a szülőkkel”:**  Havonta egy alkalommal a szülőkkel közösen végezhető programot szervezünk. Ez kézműves foglalkozás, vagy sütögetés, aminek témája a héten feldolgozott foglalkozási anyaghoz kapcsolódik. Az év folyamán minden szülő megjelenik egyszer-egyszer ezen a jó hangulatú közös tevékenységen.
* **Szülői értekezletek:** Nevelési év elején és végén tartunk értekezletet. Nevelési év közben személyi változás, vagy mindenkit érintő információk közlésére hívunk össze szülői értekezletet.

**Fogadóórák:** Egyéni igény szerint az óvodapedagógus és a szülő előzetes egyeztetése során kerül sor. **Cél: E**gyéni fejlődés nyomon követése.

 Nevelési problémák megbeszélése

Az előzőekben felsorolt kapcsolattartási formákon kívül hagyománnyá váltak intézményünkben az alábbi közös együttlétek a szülőkkel:

* Ünnepélyeken, rendezvényeken való közös részvétel.
* Közös színházlátogatás.
* Kirándulások szervezése.

**8.2. AZ ÓVODA ÉS AZ ISKOLA**

Az eredményes beiskolázás lehetőségét biztosítja a körzetben lévő általános iskolákkal kialakult kapcsolat. Állandótájékoztatást kapunk az iskolák programjairól, amit közvetítünk a szülők felé.

**8.3. AZ ÓVODA ÉS A KÖZMŰVELŐDÉSI INTÉZMÉNYEK**

Óvodáink évek óta tart igen tartalmas kapcsolatot a közelünkben működő Közösségi Házzal, a gyermekeknek szervezett programok rendszeres résztvevői vagyunk /pl.: bábszínházi előadások/.

Célunk, hogy a gyermekek múzeumok,színház és könyvtár látogatások során ismerkedjenek ezen intézmények értékközvetítő szerepével, a művészeti tevékenységek rendkívül összetett, komplex jellegével.

**47**

**8.4. AZ ÓVODA EGYÉB KAPCSOLATAI**

* Kapcsolat a Nevelési Tanácsadóval:

A gyermekek fejlesztése, a zökkenőmentes beiskolázás biztosításának érdekében azonos célokon alapuló kapcsolatot kell fenntartani a Nevelési Tanácsadó pszichológusaival.

**A kapcsolat formái:**

* Magatartási, lelki problémákkal küzdő gyermekek beutalása vizsgálatra

/szülővel történő megbeszélés után/

* Iskolaérettségi vizsgálatra utalás

**9. A PROGRAM ALKALMAZÁSÁT SEGÍTŐ ÓVODAI DOKUMENTUMOK**

* **Az óvodavezető pedagógiai, működési terve**

 Tervezési időkerete: egy év /az adott nevelési év/

* **A gyermekcsoport nevelési – fejlesztési terve**

 Elektronikus formában

Tervezési időkerete: félév

* **Tevékenységi terv:**

Konkrétan meghatározásra kerülnek a jeles napokhoz, évszakokhoz tervezett tevékenységi témakörök, anyagok.

Tervezési időkerete: évszakonként

* **Szervezési feladatok:**

Az egyes eseményekkel együtt járó szervezési munkák pontos, időpontokkal meghatározott jelölése.

Tervezési időkerete: havonta

* **Gyermektükör:**

A gyermekek egyéni fejlődésének, fejlesztésének dokumentumait tartalmazza.

A gyermek anamnézisét, a gyermekek képességszintjét, az óvónő megfigyeléseit, fejlesztési elképzeléseit.

Tervezési időkerete: folyamatos

 48

 **LEGITIMÁCIÓS ZÁRADÉK**

**Véleményezte:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Egyetértését nyilvánította:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Elfogadta:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tájékoztatásul megkapják:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irattári száma: \_\_\_\_\_\_125/2013\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunaharaszti,2013, június 08.

**Fenntartó a Manófalva Óvoda Pedagógiai programját elfogadta és jóváhagyta:**

P.H. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Az óvoda nevelőtestülete a Manófalva Óvoda Pedagógiai programját elfogadta:**

 P. H . \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 49

**A felhasznált szakirodalom jegyzéke**

Az óvodai nevelés országos alapprogramja /Semic Interprint Bp. 1997/

Az óvodai nevelés programja /Országos Pedagógiai Intézet 1989. Bp./

Nagy Jenőné: Óvodai programkészítés, de hogyan? /N.A.T.-TAN Bp.1997/

Nagy Jenőné: Óvodai nevelés a művészetek eszközeivel /J.N.SZ.M. 1997/

Zilahi Józsefné –Stöckert: Óvodai nevelés játékkal mesével /Eötvös 1997/

Fábián Katalin: Tevékenységközpontú óvodai nevelési program

Forrai Katalin: Ének az óvodában

Falvay Károly: Ritmus,mozgás,énekes játék /O.P.I. 1990/

Nagy Béláné: Táncos játékok az óvodában /Óvónők kiskönyvtára/

B. Méhes Vera Az óvónő és az óvodai játék / Bp. 1982/